type: legislation

text:
 |
 52011PC0812
 Priekšlikums PADOMES REGULA par Eiropas Atomenerģijas kopienas pētniecības un mācību programmu 2014.–2018. gadam, kas papildina pētniecības un inovācijas pamatprogrammu “Apvārsnis 2020” /* COM/2011/0812 galīgā redakcija - 2011/0400 (NLE) */
 PASKAIDROJUMA RAKSTS
 1.
 PRIEKŠLIKUMA KONTEKSTS
 Ierosinātā Euratom
 pētniecības un mācību programma (2014.–2018. gadam);
 turpmāk “Euratom programma”, attiecas uz pētniecības
 darbībām, ko veic kodolenerģijas (kodolsintēzes un
 kodolskaldīšanas) un radiācijaizsardzības jomā.
 Priekšlikums ir neatņemama daļa no pētniecības un
 inovācijas pamatprogrammas “Apvārsnis 2020”. Tajā ir
 noteikts vispārējais budžets tiešajām un netiešajām
 darbībām, izvirzīti pētniecības un izstrādes
 darbību mērķi un norādīti to atbalsta instrumenti.
 Priekšlikums paredz atsevišķu regulu,
 kura aptver visus aspektus, kas ir būtiski pētniecības
 darbību īstenošanā minētajās jomās, kurā
 izklāstīti zinātniskie un tehnoloģiskie mērķi un
 kurā paredzēti attiecīgie noteikumi par pētniecības
 organizāciju, universitāšu un rūpniecības nozares
 dalību. Tas attieksies uz kodolsintēzes enerģijas
 pētniecības un attīstības programmu, kodolskaldīšanas
 un radiācijaizsardzības pētniecības darbībām un JRC
 tiešajām darbībām kodoldrošuma un drošības jomā.
 Tāpēc priekšlikums nodrošinās
 Savienības finansētu pētniecības un mācību
 darbību turpināšanu kodolzinātnē un tehnoloģijā
 laikposmā no 2014. līdz 2018. gadam, tādējādi saglabājot
 tās efektīvās un lietderīgās programmas, ar kurām
 pašlaik tiek sekmētas un koordinētas darbības
 dalībvalstīs, lai maksimāli palielinātu Savienības
 pievienoto vērtību.
 Atbalstot minētās prioritātes,
 Euratom programma (2014.–2018. gadam) sniegs ieguldījumu to
 trīs stratēģisko mērķu sasniegšanā, kas
 izklāstīti pētniecības un inovācijas pamatprogrammā
 “Apvārsnis 2020”, proti, zinātnes izcilība, vadošā
 loma rūpniecībā un sabiedrības problēmu
 risinājumi. Attiecīgi tiks uzturēta atbilstoša saikne un
 mijiedarbība starp Euratom programmu un pamatprogrammu “Apvārsnis 2020”.
 Ierosinātā
 Euratom programma ir acīmredzami saistīta ar
 stratēģiju “Eiropa 2020” un “Enerģētika 2020”
 mērķiem. Programma veicinās pamatiniciatīvas
 “Inovāciju savienība” īstenošanu, atbalstot pētniecību
 pirmskomercializācijas posmā un ar politiku saistīto
 pētniecību un veicinot tehnoloģiju nodošanu starp
 akadēmiskajām aprindām un rūpniecības nozari. Liekot
 īpašu uzsvaru uz mācībām visās programmas
 darbībās, veicinot konkurētspēju esošajā
 kodolrūpniecībā un jo īpaši radot jaunu augsto
 tehnoloģiju rūpniecības nozari kodolsintēzes enerģijas
 jomā, Euratom programma veicinās izaugsmi un jaunu darbavietu
 izveidi dažādās disciplīnās.
 Euratom
 līgums ierobežo pētniecības programmu ilgumu kodolenerģijas
 jomā līdz pieciem gadiem[1].
 Tāpēc ierosinātie tiesību akti zaudēs spēku
 2018. gada beigās.
 Uz ITER attiecas atsevišķa
 direktīva, jo finansējums šim projektam tiks nodrošināts
 ārpus daudzgadu finanšu shēmas atbilstoši paziņojumam “Budžets
 stratēģijai “Eiropa 2020”” (COM(2011)500, 29.6.2011).
 Euratom programma
 (2014.–2018. gadam) tiek īstenota ar atsevišķu regulu, kas
 paredz visus kodolpētniecības īstenošanai vajadzīgos
 noteikumus. Šī jaunā pieeja atšķiras no iepriekšējiem
 plānošanas periodiem, kuros uz saturu, ko aptver šī regula, tika
 attiecināti četri dažādi leģislatīvi akti (trīs
 lēmumi, katrs attiecīgi par pamatprogrammu, īpašo programmu JRC
 netiešajām darbībām un īpašo programmu JRC
 tiešajām darbībām, kā arī regula, ar ko paredz
 noteikumus par uzņēmumu, pētniecības centru un
 universitāšu dalību un pētījumu rezultātu
 izplatīšanu).
 Regula tāpat ir vērsta uz
 vienkāršošanas mērķi, atsaucoties uz tādu pašu
 dalībnieku garantiju fondu, kāds paredzēts pamatprogrammā
 “Apvārsnis 2020”.
 Turklāt Euratom programma
 (2014. –2018. gadam) paredz ievērojami vienkāršot
 finansēšanas noteikumus, kā arī pārskatīt kontroles
 stratēģiju, tādējādi atbalstot vispārējo
 vienkāršošanas mērķi.
 2.
 APSPRIEŠANĀS AR
 IEINTERESĒTAJĀM PERSONĀM UN IETEKMES NOVĒRTĒJUMU
 REZULTĀTI
 Sagatavojot priekšlikumu par Euratom
 programmu, tika pilnībā ņemtas vērā atbildes uz plašo
 sabiedrisko apspriešanu, kas veikta, pamatojoties uz Zaļo grāmatu “No
 problēmām uz iespējām: virzība uz vienotu
 stratēģisko satvaru Savienības pētniecības un
 inovācijas finansējumam”[2].
 Lai ar valdību pārstāvjiem un vairākām
 ieinteresētajām personām no rūpniecības nozares, akadēmiķu
 aprindām un pilsoniskās sabiedrības pārrunātu
 turpmākās pētniecības programmas enerģētikas
 problēmas, tika organizētas papildu apspriedes par
 kodolenerģijas un ar kodolenerģiju nesaistītiem
 jautājumiem. Komisija ir arī ņēmusi vērā to
 apspriežu rezultātus, kuras notika Padomē, Eiropas Parlamentā un
 Eiropas Ekonomikas un sociālo lietu komitejā par priekšlikumu Euratom
 pamatprogrammai 2012. un 2013. gadam.
 Priekšlikuma sagatavošanā ir arī
 izmantots padziļināts ietekmes novērtējums, kas sagatavots,
 pamatojoties uz apspriedēm ar ieinteresētajām personām un
 iekšējiem un ārējiem izvērtējumiem.
 Novērtējumā tika secināts, ka kodoldrošības
 jautājumus un ar kodolenerģētiku saistītu prasmju
 mazināšanās problēmu var efektīvi risināt, izmantojot
 sinerģijas starp dalībvalstu un privātā sektora
 pētniecības centieniem un starp zinātnes disciplīnām
 un tehnoloģijas nozarēm. Rīcība Savienības
 līmenī var nostiprināt pētniecības un inovācijas
 sistēmu kodolenerģijas jomā un koordinēt dalībvalstu
 pētniecības darbības, tādējādi novēršot
 dublēšanos, saglabājot kritisko masu būtiskākajās
 jomās un nodrošinot publiskā finansējuma pēc iespējas
 efektīvāku izmantošanu. Savienības līmeņa programma
 var arī pārņemt augsta riska un ilgtermiņa
 pētniecības un izstrādes programmu kodolenerģijas
 jomā, tādējādi sadalot risku un nodrošinot plašu
 darbības jomu un apjomradītus ietaupījumus, ko citādi
 nevarētu sasniegt.
 3.
 PRIEKŠLIKUMA JURIDISKIE ASPEKTI
 Juridiskais pamats šai pamatprogrammai ir
 paredzēts Euratom līguma 7. pantā.
 4.
 IETEKME UZ BUDŽETU
 Šā priekšlikuma budžets ir dots
 nemainīgās 2011. gada cenās. Šim regulas priekšlikumam
 pievienotajā tiesību akta finanšu pārskatā ir
 izklāstīta ietekme uz budžetu (pašreizējās cenās), cilvēkresursiem
 un administratīvajiem resursiem.
 2011/0400 (NLE)
 Priekšlikums
 PADOMES REGULA
 par Eiropas Atomenerģijas kopienas
 pētniecības un mācību programmu 2014.–2018. gadam, kas
 papildina pētniecības un inovācijas pamatprogrammu
 “Apvārsnis 2020”
 EIROPAS SAVIENĪBAS PADOME,
 ņemot
 vērā Eiropas Atomenerģijas kopienas dibināšanas līgumu
 (turpmāk “Euratom līgums”) un jo īpaši tā
 7. panta pirmo daļu,
 ņemot vērā Eiropas Komisijas
 priekšlikumu,
 ņemot vērā Eiropas Parlamenta
 atzinumu[3],
 ņemot vērā Eiropas Ekonomikas
 un sociālo lietu komitejas atzinumu[4],
 tā kā:
 (1)
 Viens no Eiropas Atomenerģijas kopienas
 (turpmāk “Kopiena”) mērķiem ir veicināt dzīves
 līmeņa celšanos dalībvalstīs, cita starpā veicinot un
 sekmējot kodolpētniecību dalībvalstīs papildinājumā
 ar Kopienas pētniecības un mācību programmas
 īstenošanu.
 (2)
 Kodolpētniecība var veicināt
 sociālo un ekonomisko labklājību un vides ilgtspēju,
 uzlabojot kodoldrošumu, kodoldrošību un radiācijaizsardzību.
 Vienlīdz svarīgs ir kodolpētniecības ieguldījums
 enerģētikas sistēmas drošā, efektīvā un
 nekaitīgā ilgtermiņa dekarbonizācijā.
 (3)
 Atbalstot kodolpētniecību, Kopienas
 pētniecības un mācību programma (turpmāk “Euratom
 programma”) sniegs ieguldījumu to mērķu sasniegšanā, kuri
 izvirzīti pētniecības un inovācijas pamatprogrammā
 “Apvārsnis 2020”, kas izveidota ar [..] Regulu (ES) Nr. XX/XXXX[5] (turpmāk “pamatprogramma
 “Apvārsnis 2020”), un veicinās stratēģijas “Eiropa
 2020” īstenošanu, kā arī Eiropas Pētniecības telpas
 izveidi un darbību.
 (4)
 Neatkarīgi no kodolenerģijas
 iespējamās ietekmes uz enerģijas piegādi un ekonomikas
 attīstību smagas kodolavārijas var apdraudēt cilvēku
 veselību. Tāpēc Euratom pētniecības un
 mācību programmā pēc iespējas lielāka
 uzmanība jāpievērš kodoldrošuma un — attiecīgā
 gadījumā — kodoldrošības aspektiem.
 (5)
 Tā kā visās dalībvalstīs
 ir kodoliekārtas, vai arī tās izmanto radioaktīvus
 materiālus (jo īpaši medicīniskiem nolūkiem), Padome
 2008. gada 2. decembra secinājumos[6] ir atzinusi, ka
 pastāvīgi ir nepieciešams apgūt jaunas prasmes
 kodolenerģijas jomā, jo īpaši nodrošinot atbilstošu
 izglītību un apmācību, kas saistīta ar
 pētniecību un tiek koordinēta Eiropas līmenī.
 (6)
 Parakstot Nolīgumu par ITER
 Starptautiskās kodoltermiskās enerģijas organizācijas
 izveidi ITER projekta kopīgai īstenošanai[7], Kopiena ir
 apņēmusies piedalīties ITER būvniecībā un
 tā turpmākā ekspluatācijā. Kopienas ieguldījumu
 pārvalda, izmantojot Eiropas Kopuzņēmumu ITER un
 kodolsintēzes enerģētikas attīstības
 vajadzībām (turpmāk “kopuzņēmums “Kodolsintēze
 enerģētikas vajadzībām””), kas izveidots ar Padomes
 2007. gada 27. marta lēmumu[8].Kopuzņēmuma
 “Kodolsintēze enerģētikas vajadzībām”, tostarp ITER,
 darbības jāreglamentē, pieņemto atsevišķu
 leģislatīvu aktu.
 (7)
 Lai kodolsintēze kļūtu par
 reālu iespēju komerciālai enerģijas ražošanai,
 pirmkārt, ir nepieciešams veiksmīgi un savlaicīgi pabeigt ITER
 būvniecību un sākt tā ekspluatāciju. Otrkārt, ir
 jāizstrādā vērienīgs un tajā pašā laikā
 reālistisks ceļvedis virzībai uz elektroenerģijas ražošanu
 līdz 2050. gadam. Šo mērķu sasniegšanai ir nepieciešams
 pārorientēt Eiropas kodolsintēzes programmu. Būtu
 vairāk jāpievēršas darbībām, kas atbalsta ITER.
 Šāda racionalizācija būtu jāveic, neapdraudot Eiropas
 vadošo lomu kodolsintēzes zinātniskajās aprindās.
 (8)
 Kopīgajam pētniecības centram (JRC)
 būtu jāturpina sniegt neatkarīgu, uz patērētājiem
 orientētu zinātnisko un tehnoloģisko atbalstu Kopienas politikas
 virzienu formulēšanai, izstrādei, īstenošanai un
 uzraudzībai, jo īpaši kodoldrošības un kodoldrošuma
 pētniecības un mācību jomā.
 (9)
 Kopīgajam pētniecības centram
 būtu jāturpina ģenerēt papildu resursus ar konkurences
 darbībām, ieskaitot dalību Euratom programmā, trešo personu
 darbu un — mazākā mērā — intelektuālā
 īpašuma izmantošanu.
 (10)
 Lai gan katra dalībvalsts pati izvēlas,
 vai izmantot kodolenerģiju, Savienības loma ir visu tās
 dalībvalstu interesēs izstrādāt satvaru, kas balstītu
 kopīgus pirmrindas pētījumus, zināšanu radīšanu un
 zināšanu saglabāšanu saistībā ar kodolskaldīšanas
 tehnoloģijām, īpaši uzsverot drošumu, drošību,
 radiācijaizsardzību un neizplatīšanu. Tam vajadzīgas
 neatkarīgas zinātniskas liecības, un JRC tajā var
 dot būtisku ieguldījumu. Tas ir atzīts Komisijas
 Paziņojumā „Stratēģijas “Eiropa 2020” pamatiniciatīva
 „Inovācijas savienība””[9],
 kurā Komisija pauda nodomu stiprināt zinātniskos
 pierādījumus politikas izveidei ar JRC palīdzību. JRC
 ierosina risināt šo problēmu, koncentrējot savu kodoldrošuma un
 drošības pētniecību uz Savienības politiskajām
 prioritātēm.
 (11)
 Lai nostiprinātu saikni starp zinātni un
 sabiedrību un palielinātu sabiedrības uzticēšanos
 zinātnei, Euratom programmai būtu jāveicina pilsoņu
 un pilsoniskās sabiedrības apzināta iesaistīšanās
 pētniecības un inovācijas jautājumu risināšanā,
 veicinot izglītību zinātnē, padarot pieejamāku
 zinātnisko pieredzi, attīstot atbildīgas pētniecības
 un inovācijas programmas, kurās ņemtas vērā
 pilsoņu un pilsoniskās sabiedrības bažas un cerības, un
 veicinot to iesaistīšanos Euratom programmas darbībās.
 (12)
 Euratom programmas
 īstenošanā būtu jāreaģē uz jaunām
 iespējām un vajadzībām zinātnē un
 tehnoloģijā, rūpniecībā, politikā un
 sabiedrībā. Tāpēc programmas būtu
 jāizstrādā ciešā sadarbībā ar ieinteresētajām
 personām no visām attiecīgajām nozarēm, un būtu
 jānodrošina pietiekams elastīgums, lai ņemtu vērā
 jaunas norises. Euratom programmas īstenošanā
 nepārtraukti būtu jāprasa ārēju ekspertu padoms,
 izmantojot arī tādas attiecīgas struktūras kā Eiropas
 tehnoloģiju platformas.
 (13)
 Euratom programmai
 būtu jāpalielina pētnieka profesijas pievilcīgums
 Savienībā. Pienācīga
 uzmanība būtu jāvelta Eiropas Pētnieku hartai un
 Uzvedības kodeksam pētnieku pieņemšanai darbā[10], kā arī citiem
 atbilstīgiem atsauces pamatdokumentiem, kas noteikti saistībā ar
 Eiropas Pētniecības telpu, vienlaikus ņemot vērā, ka
 to ievērošana ir brīvprātīga.
 (14)
 Euratom programmas
 ietvaros izstrādātās darbības būtu jāvērš uz
 vīriešu un sieviešu līdztiesības veicināšanu
 pētniecībā un inovācijā, jo īpaši novēršot
 dzimumu nevienlīdzības pamatcēloņus, izmantojot
 pētnieku — gan sieviešu, gan vīriešu — potenciālu
 pilnā apjomā un integrējot dzimumu aspektu projektu saturā,
 lai paaugstinātu pētniecības kvalitāti un veicinātu
 inovāciju. Darbības arī būtu jāvērš uz to
 principu īstenošanu, kas saistīti ar sieviešu un vīriešu
 līdztiesību un noteikti Līguma par Eiropas Savienību 2. un
 3. pantā un Līguma par Eiropas Savienības darbību (LESD)
 8. pantā.
 (15)
 Euratom programmas
 atbalstītajās pētniecības un inovācijas darbībās
 būtu jāievēro ētikas pamatprincipi. Būtu
 jāņem vērā Eiropas Dabaszinātņu un jauno
 tehnoloģiju ētikas grupas atzinumi. Pētniecības
 darbībās būtu arī jāņem vērā
 LESD 13. pants, un būtu jāsamazina dzīvnieku
 izmantošana pētniecībā un testēšanā, lai galu
 galā aizstātu to izmantošanu. Visas darbības būtu
 jāveic, nodrošinot augsta līmeņa cilvēku veselības
 aizsardzību.
 (16)
 Būtu jāpanāk lielāka ietekme,
 kombinējot Euratom programmu ar privātā sektora
 līdzekļiem publiskā un privātā sektora
 partnerībās galvenajās jomās, kur pētniecība un
 inovācija varētu veicināt Savienības plašāku
 konkurētspējas mērķu sasniegšanu. Īpaša
 vērība būtu jāpiegriež mazo un vidējo uzņēmumu
 iesaistei.
 (17)
 Euratom programmai
 būtu jāveicina sadarbība ar trešām valstīm, jo
 īpaši drošības jomā, pamatojoties uz kopīgām
 interesēm un savstarpēju labumu.
 (18)
 Lai uzturētu vienādus konkurences
 noteikumus visiem uzņēmumiem, kas darbojas iekšējā
 tirgū, Euratom programmas finansējums būtu veidojams
 saskaņā ar valsts atbalsta noteikumiem, lai nodrošinātu publisko
 izdevumu efektivitāti un novērstu tādus tirgus kropļojumus
 kā privātā finansējuma izspiešana, neefektīvu tirgus
 struktūru rašanās vai nelietderīgu uzņēmumu
 saglabāšana.
 (19)
 Nepieciešamību pēc jaunas pieejas
 attiecībā uz kontroli un riska pārvaldību Savienības
 pētniecības finansēšanā atzina 2011. gada
 4. februāra Eiropadome, prasot radīt jaunu līdzsvaru starp
 uzticēšanos un kontroli un starp riska uzņemšanos un riska
 novēršanu. Eiropas Parlaments 2010. gada 11. novembra
 rezolūcijā par pētniecības pamatprogrammu īstenošanas
 vienkāršošanu[11]
 aicināja veikt pragmatisku pāreju uz administratīvu un
 finansiālu vienkāršošanu un norādīja, ka Savienības
 pētniecības finansēšanas pārvaldībā būtu
 vairāk jābalstās uz uzticēšanos un jāievēro
 lielāka iecietība pret risku attiecībā pret
 dalībniekiem.
 (20)
 Būtu jāaizsargā Savienības
 finanšu intereses, veicot samērīgus pasākumus visā izdevumu
 ciklā, tostarp pārkāpumu novēršanu, atklāšanu un
 izmeklēšanu, zaudēto, kļūdaini samaksāto vai nepareizi
 izlietoto līdzekļu piedziņu un — attiecīgā
 gadījumā — sankciju piemērošanu. Pārskatītai
 kontroles stratēģijai, pārvirzot galveno uzmanību no
 kļūdu koeficientu samazināšanas uz kontroli, kas balstīta
 uz risku, un krāpšanas atklāšanu, būtu jāmazina kontroles
 slogs dalībniekiem.
 (21)
 Ir svarīgi nodrošināt Euratom
 programmas pareizu finanšu pārvaldību un pēc iespējas
 efektīvāku un lietotājdraudzīgāku tās
 īstenošanu, vienlaikus arī nodrošinot tiesisko noteiktību un
 programmas pieejamību visiem dalībniekiem. Ir jānodrošina
 atbilstība Padomes Regulai (ES) Nr. XXXX/2012 [jaunā Finanšu regula][12] un vienkāršošanas un
 labāka regulējuma prasībām.
 (22)
 Lai nodrošinātu pēc iespējas
 efektīvāku īstenošanu un vieglas piekļuves iespējas
 visiem dalībniekiem ar vienkāršotu procedūru starpniecību
 un izveidotu saskaņotu, vispusīgu un pārredzamu satvaru
 dalībniekiem, dalībai Euratom programmā un
 pētījumu rezultātu izplatīšanai būtu
 jāpiemēro noteikumi, kas piemērojami pamatprogrammai
 “Apvārsnis 2020” un ir izklāstīti [..] Regulā (ES)
 Nr. XX/XXXX, ar atsevišķiem pielāgojumiem.
 (23)
 Ir svarīgi turpināt dalībnieku
 radītā intelektuālā īpašuma izmantošanas
 veicināšanu, vienlaikus aizsargājot citu dalībnieku un Kopienas
 likumīgās intereses saskaņā ar Euratom līguma
 2. nodaļu.
 (24)
 Ir pierādījies, ka dalībnieku
 garantiju fondi, ko pārvalda Komisija un kas ir izveidoti ar Padomes 2006.
 gada 19. decembra Regulu (Euratom) Nr. 1908/2006, ar ko paredz noteikumus
 uzņēmumu, pētniecības centru un universitāšu
 līdzdalībai Eiropas Atomenerģijas kopienas 7. pamatprogrammas
 darbībā un pētījumu rezultātu izplatīšanai (2007.
 līdz 2011. gads)[13]
 un [...] Regulu (Euratom) Nr. XX/XX, kurā izklāstīti noteikumi
 uzņēmumu, pētniecības centru un augstskolu
 līdzdalībai Eiropas Atomenerģijas kopienas pamatprogrammas
 netiešajās darbībās un pētījumu rezultātu
 izplatīšanai (2012–2013)[14],
 ir svarīgs nodrošināšanas mehānisms, kas mazina riskus, kuri
 saistīti ar maksājamajām summām, kuras nav atmaksājuši
 saistību nepildītāji dalībnieki. Dalībnieku garantiju
 fondam, kas izveidots atbilstīgi Regulai (ES) Nr. XX/2012 [Noteikumi
 par dalību un izplatīšanu], būtu jāaptver arī
 darbības saskaņā ar Regulu (Euratom) Nr. 1908/2006, Regulu
 (Euratom) Nr. XX/XX [Euratom Dalības noteikumi (2012–2013)] un šo
 regulu.
 (25)
 Ar Euratom līguma 7. pantu
 Komisijai ir uzticēts pienākums īstenot Euratom programmu.
 Euratom programmas īstenošanā, izņemot tās tiešo
 darbību īstenošanu, Komisijai būtu jāsaņem
 palīdzība no dalībvalstu konsultatīvās komitejas, lai
 nodrošinātu atbilstošu saskaņošanu ar valstu politiku jomās, uz
 kurām attiecas šī pētniecības un mācību programma.
 (26)
 Lai sasniegtu Euratom programmas
 mērķus attiecīgajās jomās, ir vajadzīgs atbalsts
 transversālām darbībām — gan Euratom programmas
 ietvaros, gan apvienojumā ar pamatprogrammas “Apvārsnis 2020”
 darbībām.
 (27)
 Efektīvai darbības pārvaldībai,
 tostarp izvērtēšanai un uzraudzībai, ir nepieciešams
 izstrādāt īpašus rezultatīvos rādītājus, ko
 var novērtēt laika gaitā, un tai jābūt gan
 reālistiskai, gan jāatspoguļo intervences motivācija, un
 jābūt saistītai ar attiecīgo mērķu un
 darbību hierarhiju, Būtu jāievieš atbilstoši mehānismi
 koordinācijai starp Euratom programmas īstenošanu un
 uzraudzību un Eiropas Pētniecības telpas virzības,
 sasniegumu un darbības uzraudzību.
 (28)
 Ar Kopīgā pētniecības centra
 Valdi, kas izveidota ar Komisijas 1996. gada 10. aprīļa
 Lēmumu 96/282/Euratom par Kopīgā pētniecības
 centra reorganizāciju[15],
 ir notikušas apspriedes par JRC tiešo darbību zinātnisko un
 tehnoloģisko saturu.
 (29)
 Juridiskās noteiktības labad būtu
 jāatceļ Padomes 2006. gada 18. decembra Lēmums
 2006/970/Euratom par Eiropas Atomenerģijas kopienas (Euratom)
 7. pamatprogrammu pētniecības un mācību
 darbībām kodolenerģijas jomā (2007. līdz 2011. gads)[16], Regula (Euratom)
 Nr. 1908/2006, Padomes 2006. gada 19. decembra Lēmums
 2006/976/Euratom par Īpašo programmu, ar ko īsteno Eiropas Atomenerģijas
 kopienas (Euratom) 7. pamatprogrammu kodolpētniecības un
 apmācību pasākumiem (2007.–2011.)[17], Padomes 2006. gada 19.
 decembra Lēmums 2006/977/Euratom par Īpašo programmu, ko īsteno
 ar Kopīgā pētniecības centra tiešām darbībām
 atbilstīgi Eiropas Atomenerģijas kopienas (Euratom)
 7. pamatprogrammai kodolpētniecības un apmācību
 pasākumiem (2007.–2011.)[18],
 Padomes [...] Lēmums XXXX/XXXX par Eiropas Atomenerģijas kopienas
 kodolpētniecības un mācību pasākumu pamatprogrammu
 (2012-2013)[19],
 Regula (Euratom) Nr. XXX/XXXX [Euratom dalības noteikumi
 (2012-2013)], Padomes [...] Lēmums XXXX/XXXX/Euratom par īpašo
 programmu, kas izpildāma ar netiešajām darbībām un ar ko
 īsteno Eiropas Atomenerģijas kopienas pamatprogrammu
 kodolpētniecības un mācību pasākumiem (2012–2013)[20], un Padomes [...] Lēmums
 XXXX/XXXX/Euratom par īpašo programmu, kas izpildāma ar
 Kopīgā pētniecības centra tiešajām darbībām
 un ar ko īsteno Eiropas Atomenerģijas Kopienas pamatprogrammu kodolpētniecības
 un mācību pasākumiem (2012–2013)[21].
 (30)
 Komisija ir apspriedusies ar Euratom
 Zinātnes un tehnikas komiteju,
 IR PIEŅĒMUSI ŠO REGULU.
 I SADAĻA
 IZVEIDE
 1. pants
 Izveide
 Ar šo regulu izveido pētniecības un
 mācību programmu laikposmam no 2014. gada 1. janvāra
 līdz 2018. gada 31. decembrim; turpmāk “Euratom programma”,
 un paredz noteikumus par dalību minētajā programmā, tostarp
 dalību to finansēšanas struktūru programmās, kuras
 pārvalda saskaņā ar šo regulu piešķirtos
 līdzekļus, un darbībās, ko īsteno kopīgi
 atbilstoši šai regulai un pamatprogrammai “Apvārsnis 2020”,
 kura izveidota ar Regulu (ES) Nr. XX/XXX
 (turpmāk pamatprogramma “Apvārsnis 2020”).
 2. pants
 Definīcijas
 Šajā regulā piemēro šādas
 definīcijas:
 (a)
 “pētniecības un inovācijas
 darbības” ir pilns pētniecības, tehnoloģijas
 attīstības, demonstrējumu un inovācijas darbību
 klāsts, tostarp pasākumi, lai veicinātu sadarbību ar
 trešām valstīm un starptautiskām organizācijām,
 rezultātu izplatīšana un optimizēšanas un pētnieku
 apmācības un mobilitātes stimulēšana Eiropas
 Atomenerģijas kopienā (turpmāk — "Kopiena");
 (b)
 "tiešās darbības" ir
 pētniecības un inovācijas pasākumi, kurus Komisija
 īsteno caur Kopīgo pētniecības centru;
 (c)
 "netiešās darbības" ir
 pētniecības un inovācijas pasākumi, kuriem Savienība
 sniedz finansiālu atbalstu un kuras uzņemas dalībnieki;
 (d)
 “publiskā un privātā sektora
 partnerības” ir partnerības, kurās privātā sektora
 partneri, Kopiena un — attiecīgā gadījumā — citi
 partneri apņemas kopīgi atbalstīt pētniecības un
 inovācijas programmas vai stratēģiski svarīgu darbību
 izstrādi un īstenošanu;
 (e)
 “publiskā-publiskā sektora
 partnerība” ir partnerība, kurā publiskā sektora
 struktūras vai struktūras, kam uzticēta sabiedrisku pakalpojumu
 sniegšana reģionālā, valsts vai starptautiskā
 līmenī, kopā ar Kopienu apņemas kopīgi atbalstīt
 un īstenot pētniecības un inovācijas programmu vai
 darbību izstrādi un īstenošanu.
 3. pants
 Mērķi
 1.
 Euratom programmas
 vispārējais mērķis ir uzlabot kodoldrošumu,
 kodoldrošību un radiācijaizsardzību un veicināt
 enerģētikas sistēmas drošu, efektīvu un nekaitīgu
 dekarbonizāciju ilgtermiņā. Vispārējo mērķi
 īsteno, veicot I pielikumā norādītās
 darbības, kas izpaužas kā tiešas un netiešas darbības, kuras
 vērstas uz šā panta 2. un 3. punktā noteikto konkrēto mērķu
 sasniegšanu.
 2.
 Euratom programmas
 netiešajām darbībām ir šādi konkrētie mērķi:
 (a)
 atbalstīt kodolsistēmu drošu
 ekspluatāciju;
 (b)
 veicināt risinājumu izstrādi
 galīgo kodolatkritumu apsaimniekošanai;
 (c)
 attīstīt un saglabāt kompetenci
 kodolenerģijas jomā;
 (d)
 veicināt radiācijaizsardzību;
 (e)
 virzīties uz kodolsintēzes kā
 enerģijas avota demonstrējumiem, izmantojot pašreizējās un
 nākotnes kodolsintēzes iekārtas;
 (f)
 veidot pamatu nākotnes kodolsintēzes
 spēkstacijām, izstrādājot materiālus,
 tehnoloģijas un skices projektu;
 (g)
 veicināt inovāciju un
 rūpniecības konkurētspēju;
 (h)
 nodrošināt Eiropas nozīmes
 pētniecības infrastruktūru pieejamību un izmantošanu.
 3.
 Euratom programmas
 tiešajām darbībām ir šādi konkrētie mērķi:
 (a)
 uzlabot kodoldrošumu, tostarp degvielas un reaktoru
 drošumu, atkritumu pārvaldību un ekspluatācijas
 pārtraukšanu, kā arī gatavību ārkārtas
 situācijām;
 (b)
 uzlabot kodoldrošību, tostarp drošības
 pasākumus kodolenerģijas jomā, kodolieroču
 neizplatīšanu, nelikumīgas tirdzniecības apkarošanu un ar
 kodolmateriāliem saistītu tiesu ekspertīzi;
 (c)
 palielināt kodolenerģētikas
 zinātniskās bāzes izcilību standartizācijas vajadzībām;
 (d)
 veicināt zināšanu pārvaldību,
 izglītību un apmācību;
 (e)
 atbalstīt Savienības kodoldrošuma un
 kodoldrošības politiku un ar to saistītos jaunpieņemtos
 Savienības tiesību aktus.
 4.
 Euratom programmu
 īsteno tā, lai nodrošinātu, ka atbalstītās
 prioritātes un darbības atbilst mainīgajām
 vajadzībām un tiek veiktas, ņemot vērā zinātnes,
 tehnoloģijas, inovācijas, politikas veidošanas, tirgu un
 sabiedrības attīstību.
 5.
 Šā panta 2. un 3. punktā minēto
 konkrēto mērķu ietvaros var ņemt vērā jaunas un
 neparedzētas vajadzības, kas rodas Euratom programmas
 īstenošanas laikā, tostarp reaģēt uz jaunām
 iespējām, krīzēm un apdraudējumiem,
 vajadzībām, kas saistītas ar jaunu Savienības politikas
 virzienu izstrādi, un to darbību koordināciju, kuras
 paredzēts atbalstīt nākotnes programmās.
 4. pants
 Budžets
 1.
 Finansējums Euratom programmas
 īstenošanai ir EUR 1 788,889 miljoni. Minēto summu
 sadala šādi:
 (a)
 netiešās darbības kodolsintēzes
 pētniecības un attīstības programmai — EUR 709,713
 miljoni;
 (b)
 netiešās darbības
 kodolskaldīšanā, drošībā un
 radiācijaizsardzībā — EUR 354,857 miljoni;
 (c)
 tiešās darbības — EUR 724,319
 miljoni.
 Euratom programmas
 netiešo darbību īstenošanā Komisijas administratīvie
 izdevumi nav lielāki par 13,5 %.
 2.
 No Euratom programmas finansējuma var
 segt izdevumus, kas saistīti ar sagatavošanas, pārraudzības,
 kontroles, revīzijas un novērtēšanas darbībām, kuras
 vajadzīgas programmas pārvaldībai un tās mērķu
 sasniegšanai, jo īpaši ar pētījumiem un ekspertu
 sanāksmēm, ciktāl tās saistītas ar šās regulas
 vispārējiem mērķiem, izdevumus, kas saistīti ar
 informācijas apstrādei un apmaiņai paredzētiem
 informācijas tehnoloģijas tīkliem, un visus citus tehniskā
 un administratīvā atbalsta izdevumus, kas radušies Komisijai,
 pārvaldot Euratom programmu.
 3.
 Vajadzības gadījumā
 apropriācijas var iekļaut budžetā pēc 2018. gada
 tehniskā un administratīvā atbalsta izdevumu segšanai, lai
 būtu iespējams pārvaldīt darbības, kas netiek
 pabeigtas līdz 2018. gada 31. decembrim.
 4.
 Ja tiešās darbības sniedz
 ieguldījumu ierosmēs, ko izveido vienības, kurām Komisija
 uzticējusi uzdevumu īstenojusi saskaņā ar 6. panta
 2. punktu un 15. pantu, šādu ieguldījumu neuzskata par
 daļu no šādām ierosmēm piešķirtā
 finansiālā ieguldījuma.
 5. pants
 Trešu
 valstu iesaistīšanās
 1.
 Euratom programmā
 var iesaistīties:
 (a)
 valstis, kas pievienojas Savienībai,
 kandidātvalstis un iespējamās kandidātvalstis
 saskaņā ar vispārējiem principiem un vispārējiem
 noteikumiem un nosacījumiem, ko piemēro šādu valstu dalībai
 Savienības programmās un kas paredzēti attiecīgajos
 pamatnolīgumos un asociācijas padomju lēmumos vai
 tamlīdzīgos nolīgumos;
 (b)
 atsevišķas trešās valstis, kas atbilst
 visiem šādiem kritērijiem:
 (i) tām ir attīstītas
 spējas zinātnē, tehnoloģijā un inovācijā;
 (ii) tām ir veiksmīga pieredze
 dalībā Savienības pētniecības un inovācijas programmās;
 (iii) tām ir cieša ekonomiskā un
 ģeogrāfiskā saikne ar Savienību;
 (iv) tās ir Eiropas Brīvās
 tirdzniecības asociācijas (EBTA) locekles vai valstis vai
 teritorijas, kuras uzskaitītas pielikumā Eiropas Parlamenta un
 Padomes Regulai Nr. XX/2012[22].
 2.
 Īpašus noteikumus un nosacījumus
 attiecībā uz asociēto valstu dalību Euratom
 programmā, tostarp finansiālo ieguldījumu, pamatojoties uz
 asociētās valsts iekšzemes kopproduktu, nosaka starptautiskos
 nolīgumos starp Savienību un asociētajām valstīm.
 II SADAĻA
 ĪSTENOŠANA
 I NODAĻA
 ĪSTENOŠANA,
 PĀRVALDĪBA UN ATBALSTA VEIDI
 6. pants
 Pārvaldība
 un Kopienas atbalsta veidi
 1.
 Euratom programmu
 īsteno ar netiešām darbībām, izmantojot vienu vai
 vairākus finansiālā atbalsta veidus, kas paredzēti
 Regulā (ES) Nr. XXX/2012 [Jaunā finanšu regula], tostarp
 dotācijas, prēmijas, iepirkumu un finanšu instrumentus un
 finansiālus ieguldījumus. Turklāt Kopienas atbalstu veido
 arī tiešās darbības, kas izpaužas kā pētniecības
 un inovācijas darbības, kuras uzņemas Kopīgais
 pētniecības centrs (JRC).
 2.
 Saskaņā ar Euratom Līguma
 10. pantu daļu Euratom programmas īstenošanas Komisija
 var uzticēt Regulas (ES) Nr. XXX/2012 [Jaunā Finanšu regula]
 [55. panta 1. punkta b) apakšpunktā] minētajām
 finansēšanas struktūrām.
 Euratom programmas netiešās darbības
 īstenošanu Komisija var uzticēt struktūrām, kas
 radītas atbilstīgi pamatprogrammai
 "Apvārsnis 2020" vai minētas tajā.
 7. pants
 Dalības
 un rezultātu izplatīšanas noteikumi
 1.
 Jebkuras juridiskas vienības dalību
 netiešās darbībās, ko īsteno Euratom programmā,
 reglamentē noteikumi, kas paredzēti Regulā (ES) Nr. XX/2012
 [Dalības un rezultātu izplatīšanas noteikumi], ievērojot
 šā panta 2. un 3. punktu.
 2.
 Euratom programmas
 nolūkiem “drošības noteikumi”, kas minēti Regulas (XX)
 [Dalības un rezultātu izplatīšanas noteikumi] 40. panta
 2. punkta pirmajā daļā, ietver dalībvalstu
 aizsardzības intereses Euratom līguma 24. panta nozīmē.
 Atkāpjoties no minētās regulas
 41. panta 3. punkta pirmās daļas, Komisija vai
 finansēšanas struktūra attiecībā uz rezultātiem, ko
 radījuši dalībnieki, kuri saņēmuši Kopienas finansiālu
 ieguldījumu, var iebilst pret īpašumtiesību nodošanu vai pret
 ekskluzīvas vai neekskluzīvas licences nodošanu trešām
 personām, kas nodibinātas trešā valstī, kura nav
 piesaistīta Euratom programmai, ja Komisija vai finansēšanas
 struktūra uzskata, ka šāda piešķiršana vai nodošana nav
 saskaņā ar Savienības konkurētspējas
 attīstības interesēm vai ir nesaderīga ar ētikas
 principiem vai drošības apsvērumiem. “Drošības apsvērumi”
 ietver dalībvalstu aizsardzības intereses Euratom Līguma
 24. panta nozīmē.
 Atkāpjoties no minētās regulas
 46. panta 1. punkta pirmās daļas, Kopienai un tās
 kopuzņēmumiem nolūkā izstrādāt, īstenot un
 uzraudzīt Kopienas politikas virzienus un programmas vai saistības,
 kas uzņemtas, īstenojot starptautisku sadarbību ar trešām
 valstīm un starptautiskām organizācijām, ir tiesības
 piekļūt tāda dalībnieka rezultātiem, kurš
 saņēmis Kopienas finansiālu ieguldījumu. Šādas piekļuves tiesības ietver
 tiesības atļaut trešām personām izmantot rezultātus
 publiskā iepirkumā un tiesības piešķirt apakšlicences, bet
 ir ierobežotas līdz izmantošanai nekomerciālos un ar konkurenci
 nesaistītos nolūkos, un tās piešķir bez
 autoratlīdzības.
 3.
 Dalībnieku garantiju fonds, kas izveidots
 atbilstoši Regulai (ES) Nr. XX/2012 [Dalības un pētījumu
 rezultātu izplatīšanas noteikumi], aizstāj dalībnieku
 garantiju fondus, kas izveidoti atbilstoši Padomes Regulai (Euratom)
 Nr. 1908/2006 un Padomes Regulai (Euratom) Nr. XX/XX [Euratom
 Dalības noteikumi 2012.–2013. gadam], un turpina to darbību.
 Visas summas no dalībnieku garantiju fondiem,
 kas izveidoti atbilstoši Padomes Regulām (Euratom)
 Nr. 1908/2006 un (Euratom) Nr. XX/XX [Euratom
 dalības noteikumi (2012.–2013. gads)], pārskaita Dalībnieku
 garantiju fondā uz 2013. gada 31. decembri. Dalībnieki, kas
 piedalās darbībās atbilstoši Padomes Lēmumam XX/XX [Euratom
 programma 2012.–2013. gadam] un paraksta dotācijas nolīgumus
 pēc 2013. gada 31. decembra, veic savas iemaksas Dalībnieku
 garantiju fondā.
 8. pants
 Transversālas darbības
 1.
 Lai sasniegtu Euratom programmas
 mērķus un risinātu problēmas, kas ir kopīgas Euratom
 programmai un pamatprogrammai “Apvārsnis 2020”, transversālām
 darbībām, kas aptver netiešās darbības, kuras noteiktas
 I pielikumā, un darbībām, ar kurām īsteno pamatprogrammas
 “Apvārsnis 2020” īpašo programmu, kas izveidota ar Padomes
 Lēmumu XX/XXXX/ES[23],
 var izmantot Savienības finansiālo ieguldījumu.
 2.
 Šādu finansiālo ieguldījumu, kas
 norādīts 1. punktā, var kombinēt no finansiālā
 ieguldījuma netiešajām darbībām, kas noteiktas šās
 regulas 4. pantā un Regulas (ES) Nr. XX/XXXX [regula, ar ko
 izveido pamatprogrammu “Apvārsnis 2020”] 6. pantā, un
 īstenot, izmantojot atsevišķu finansēšanas shēmu.
 9. pants
 Dzimumu līdztiesība
 Euratom programma
 nodrošina dzimumu līdztiesības efektīvu veicināšanu un
 dzimumu aspekta integrēšanu pētniecības un inovācijas
 saturā.
 10. pants
 Ētikas
 principi
 1.
 Visās pētniecības un inovācijas
 darbībās, ko veic Euratom programmā, ievēro
 ētikas principus un attiecīgos valstu, Savienības un
 starptautiskos tiesību aktus, tostarp Eiropas Savienības
 Pamattiesību hartu un Eiropas Cilvēktiesību konvenciju un
 tās papildprotokolus.
 Īpaša uzmanība jāpievērš
 proporcionalitātes principam, tiesībām uz privāto
 dzīvi, tiesībām uz personas datu aizsardzību,
 tiesībām uz personas fizisko un garīgo neaizskaramību,
 tiesībām uz nediskrimināciju un vajadzībai nodrošināt
 augstu cilvēku veselības aizsardzības līmeni.
 2.
 Pētniecības un inovācijas
 darbības, ko veic Euratom programmā, ekskluzīvi vērš
 uz civilo pielietojumu.
 11. pants
 Darba
 programmas
 1.
 Komisija pieņem darba programmas netiešo
 darbību īstenošanai. Darba programmās ņem vērā
 augšupējās pieejas, ko izmanto mērķu inovatīvai
 sasniegšanai.
 Darba programmās izklāsta būtiskos
 elementus darbību īstenošanai saskaņā ar Regulu Nr. XX/2012
 [Finanšu regulu], tostarp sīki izstrādātus to mērķus,
 saistīto finansējumu un grafiku, kā arī daudzgadu pieeju un
 stratēģiskos virzienus nākamajiem īstenošanas gadiem.
 2.
 Attiecībā uz tiešajām
 darbībām Komisija saskaņā ar
 Lēmumu 96/282/Euratom izstrādā daudzgadu darba programmu,
 kurā sīkāk izklāsta I pielikumā minētos
 mērķus un zinātnes un tehnoloģijas prioritātes,
 kā arī to īstenošanas grafiku.
 Šādā daudzgadu darba programmā
 arī ņem vērā attiecīgās pētniecības
 darbības, ko veic dalībvalstis, asociētās valstis un
 Eiropas un starptautiskās organizācijas. Vajadzības
 gadījumā to atjaunina.
 3.
 Darba programmās ņem vērā
 situāciju zinātnē, tehnoloģijā un inovācijā
 valsts, Savienības un starptautiskā līmenī un
 attiecīgās norises politikā, tirgū un sabiedrībā.
 Vajadzības gadījumā tās atjaunina.
 4.
 Darba programmās iekļauj atsevišķu
 iedaļu, kurā norāda 8. pantā minētās
 transversālās darbības.
 12. pants
 Programmas
 pārvaldība
 1.
 Euratom programmas
 netiešo darbību īstenošanā Komisijai palīdz šādas
 konsultatīvās komitejas:
 a) attiecībā uz aspektiem, kas
 saistīti ar kodolskaldīšanu, — konsultatīvā komiteja, kas
 minēta Padomes Lēmuma 84/338/Euratom, EOTK, EEK[24] pielikuma 5. un 6.
 punktā;
 b) attiecībā uz aspektiem, kas
 saistīti ar kodolsintēzi, — kodolsintēzes programmas konsultatīvā
 komiteja, kas izveidota saskaņā ar Padomes 1980. gada
 16. decembra lēmumu[25].
 Atkāpjoties attiecīgi no
 Lēmuma 84/338/Euratom, EOTK, EEK 3. panta 3. punkta un Padomes
 1980. gada 16. decembra lēmuma 9. punkta,
 konsultatīvās komitejas vada Komisija.
 2.
 Komisija regulāri informē attiecīgo
 1. punktā minēto komiteju par Euratom programmas
 īstenošanas vispārējo norisi un savlaicīgi sniedz tai
 informāciju par visām netiešajām darbībām, kas
 ierosinātas vai ko finansē saskaņā ar Euratom programmu.
 13. pants
 Ārēju ekspertu padoms un sabiedrības
 iesaistīšanās
 1.
 Euratom programmas
 īstenošanā ņem vērā padomus un ievaddatus, ko
 attiecīgā gadījumā sniedz Euratom līguma
 134. pantā paredzētā Euratom Zinātnes un
 tehnikas komiteja, Komisijas izveidotas neatkarīgu augsta līmeņa
 ekspertu grupas, kā arī dialoga struktūras, kas izveidotas
 atbilstoši starptautiskiem zinātnes un tehnoloģiju nolīgumiem,
 uz nākotni vērstas darbības, mērķtiecīgas
 sabiedriskas apspriešanas un pārredzamus un interaktīvus procesus,
 kas nodrošina atbalstu atbildīgai pētniecībai un
 inovācijai.
 2.
 Pilnībā ņem vērā arī
 Eiropas tehnoloģiju platformu, kopīgu plānošanas ierosmju un
 Eiropas inovācijas partnerību izstrādāto
 pētniecības un inovācijas programmu aspekti.
 II NODAĻA
 ĪPAŠAS DARBĪBAS
 14. pants
 Mazi un vidēji
 uzņēmumi
 Īpašu uzmanību pievērš tam, lai
 nodrošinātu mazu un vidēju uzņēmumu (MVU)
 pienācīgu dalību Euratom programmā un tās
 inovāciju ietekmi uz MVU. Izvērtēšanas un uzraudzības
 pasākumu ietvaros veic MVU dalības kvantitatīvus un
 kvalitatīvus novērtējumus.
 15. pants
 Publiskā
 un privātā sektora partnerības un publiskā-publiskā
 sektora partnerības
 Lai sasniegtu 3. pantā noteiktos
 mērķus, Euratom programmas īpašas darbības var
 īstenot, izmantojot:
 (a)
 kopuzņēmumus, kas izveidoti atbilstoši Euratom
 līguma 5. nodaļai;
 (b)
 publiskā-publiskā sektora
 partnerības, pamatojoties uz finansēšanas shēmu “programmas
 līdzfinansējuma darbības”;
 (c)
 līgumiskas publiskā un privātā
 sektora partnerības, kas minētas Regulas (ES) Nr. xxx/201x
 19. pantā.
 16. pants
 Starptautiskā
 sadarbība ar trešām valstīm un starptautiskām
 organizācijām
 1.
 Struktūras, kas reģistrētas
 trešās valstīs, un starptautiskas organizācijas var
 piedalīties Euratom programmas netiešajās darbībās
 ar nosacījumiem, kas izklāstīti Regulā (ES) Nr. XX/XXX
 [Dalības noteikumi]. Izņēmumi attiecībā uz
 vispārējo principu ir noteikti 7. pantā. Euratom
 programma veicina starptautisku sadarbību ar trešām valstīm un
 starptautiskām organizācijām, lai:
 (a)
 nostiprinātu Savienības izcilību un
 pievilcīgumu pētniecībā un inovācijā, kā
 arī tās ekonomikas un rūpniecības konkurētspēju;
 (b)
 efektīvi risinātu
 vispārējās sabiedrības problēmas;
 (c)
 atbalstītu Savienības ārpolitikas
 mērķus, papildinot ārējās programmas.
 2.
 Mērķtiecīgas darbības, kuru
 mērķis ir veicināt sadarbību ar konkrētām
 trešām valstīm vai trešo valstu grupām, īsteno,
 pamatojoties uz kopējām interesēm un savstarpēju
 izdevīgumu, ņemot vērā to zinātniskās un
 tehnoloģiskās spējas un tirgus iespējas, kā arī
 paredzamās ietekmes pakāpi.
 Būtu jārosina savstarpēja
 piekļuve trešo valstu programmām. Lai maksimāli palielinātu
 ietekmi, veicina koordināciju un sinerģiju ar dalībvalstu un
 asociēto valstu iniciatīvām.
 Nosakot sadarbības prioritātes, ņem
 vērā jaunākās norises Savienības politikā un
 iespējas sadarboties ar trešām valstīm, kā arī
 iespējamos trūkumus trešo valstu intelektuālā īpašuma
 sistēmā.
 17. pants
 Saziņa un
 izplatīšana
 1.
 Īstenojot Euratom programmu,
 izplatīšanas un saziņas darbības uzskata par neatņemamu
 uzdevumu darbībās, ko atbalsta Euratom programma.
 2.
 Saziņas darbības var ietvert:
 (a)
 iniciatīvas, kuru mērķis ir vairot
 izpratni un atvieglot piekļuvi finansējumam Euratom programmā,
 jo īpaši tiem reģioniem vai dalībnieku veidiem, kas ir
 pārstāvēti nepietiekami;
 (b)
 mērķtiecīgu palīdzību
 projektiem un konsorcijiem, lai nodrošinātu tiem piekļuvi
 prasmēm, kas vajadzīgas, lai optimizētu rezultātu
 paziņošanu un izplatīšanu;
 (c)
 iniciatīvas, kuru mērķis ir
 veicināt dialogu un debates ar plašāku sabiedrību par
 jautājumiem, kas saistīti ar zinātni, tehnoloģiju un
 inovāciju, un izmantot priekšrocības, ko sniedz sociālie
 plašsaziņas līdzekļi un citas novatoriskas tehnoloģijas un
 metodoloģijas;
 (d)
 Savienības politikas prioritāšu
 paziņošana, ar nosacījumu, ka tās ir saistītas ar šās
 regulas mērķiem.
 3.
 Ievērojot Euratom līguma un atbilstošo
 Savienības tiesību aktu piemērojamos noteikumus,
 izplatīšanas darbības var ietvert:
 (a)
 darbības, kuru rezultātā tiek
 apvienoti rezultāti no vairākiem projektiem, tostarp tiem, kas var
 būt finansēti no citiem avotiem, lai nodrošinātu
 lietotājdraudzīgas datubāzes un ziņojumus, kuros apkopoti
 galvenie secinājumi;
 (b)
 rezultātu izplatīšana politikas
 veidotājiem, tostarp standartizācijas iestādēm, lai
 veicinātu to, ka attiecīgās iestādes izmanto ar politiku
 saistītos rezultātus starptautiskā, Savienības, valsts un
 reģionālā līmenī.
 III NODAĻA
 KONTROLE
 18. pants
 Kontrole
 un revīzija
 1.
 Kontroles sistēmu, ko izveido šās regulas
 īstenošanai, strukturē tā, lai nodrošinātu pamatotu
 pārliecību par to, ka tiks sasniegta ar darbību
 efektivitāti un lietderību saistītā riska
 pienācīga pārvaldība, kā arī pakārtoto
 darījumu likumība un pareizība, ņemot vērā to, ka
 programmas ir daudzgadu programmas, kā arī attiecīgo
 maksājumu veidu.
 2.
 Kontroles sistēma nodrošina atbilstošu
 līdzsvaru starp uzticamību un kontroli, ņemot vērā
 kontroles administratīvās un citas izmaksas visos līmeņos,
 tā, lai varētu sasniegt Euratom programmas mērķus un
 lai programmai varētu piesaistīt visizcilākos pētniekus un
 visnovatoriskākos uzņēmumus.
 3.
 Kontroles sistēmas ietvaros revīzijas
 stratēģija attiecībā uz izdevumiem netiešajām
 darbībām Euratom programmā ir balstīta uz
 reprezentatīva izdevumu parauga finanšu revīziju par visu programmu.
 Minēto reprezentatīvo paraugu papildina ar atlasi, kuras pamatā
 ir ar izdevumiem saistītu risku novērtējums.
 Netiešo darbību izdevumu revīzijas Euratom
 programmā veic saskaņoti, ievērojot saimnieciskuma,
 lietderības un efektivitātes principu, lai mazinātu
 revīzijas radīto slogu dalībniekiem.
 19. pants
 Savienības finanšu interešu aizsardzība
 1. Komisija veic
 pienācīgus pasākumus, lai nodrošinātu, ka, īstenojot
 saskaņā ar šo regulu finansētas darbības, tiek
 aizsargātas Savienības finansiālās intereses,
 piemērojot aizsargpasākumus pret krāpšanu, korupciju un
 jebkādām citām prettiesiskām darbībām, veicot
 efektīvas pārbaudes un, ja ir atklātas nelikumības,
 atgūstot nepamatoti izmaksātās summas un vajadzības
 gadījumā piemērojot iedarbīgus, samērīgus un
 preventīvus sodus.
 2. Komisijai vai tās
 pārstāvjiem un Revīzijas palātai ir revīzijas
 pilnvaras, pamatojoties uz dokumentiem un uz vietas veiktajām
 pārbaudēm un inspekcijām, attiecībā uz visiem
 dotāciju saņēmējiem, līgumslēdzējiem,
 apakšuzņēmējiem un citām trešām personām, kuras
 saņēmušas Savienības finansējumu.
 Neskarot 3. punktu, Komisija revīzijas
 var veikt ne vēlāk kā četru gadu laikā pēc
 galīgā maksājuma veikšanas.
 3. Eiropas Birojs krāpšanas
 apkarošanai (OLAF) var veikt apskates uz vietas un tādu
 uzņēmēju pārbaudes, kas ir tieši vai netieši saistīti
 ar šādu finansējumu, saskaņā ar kārtību, ko
 nosaka Padomes Regula (Euratom, EK) Nr. 2185/96[26], lai pārliecinātos
 vai nav notikusi krāpšana, korupcija vai kāda cita nelikumīga
 darbība, kas ietekmē Savienības finanšu intereses
 saistībā ar dotācijas nolīgumu vai lēmumu, vai
 līgumu, kas attiecas uz Savienības finansējumu.
 4. Neskarot 1., 2. un
 3. punktu, sadarbības nolīgumos ar trešām valstīm un
 starptautiskām organizācijām, dotācijas nolīgumos,
 lēmumos par dotācijas piešķiršanu un līgumos, kas izriet no
 šās regulas īstenošanas, skaidri nosaka, ka Komisija, Revīzijas
 palāta un OLAF ir tiesīgi veikt revīzijas, apskates uz
 vietas un pārbaudes.
 IV NODAĻA
 UZRAUDZĪBA UN NOVĒRTĒŠANA
 20. pants
 Uzraudzība
 1.
 Komisija katru gadu uzrauga Euratom
 programmas īstenošanu, kā arī tās virzību un
 panākumus.
 2.
 Komisija paziņo un izplata šādas
 uzraudzības rezultātus.
 21. pants
 Novērtēšana
 1.
 Novērtēšanu veic tik laicīgi, lai
 tās rezultātus varētu ņemt vērā lēmumu
 pieņemšanas procesā.
 Līdz 2017. gada 31. maijam,
 ņemot vērā pēcnovērtējumu par Euratom 7. pamatprogrammu,
 kas izveidota ar Lēmumu 2006/970/Euratom, un Euratom programmu
 (2012.–2013. gadam), kas izveidota ar Lēmumu 20XX/XX/Euratom, kurš
 jāpabeidz līdz 2015. gada beigām, Komisija ar
 neatkarīgu ekspertu palīdzību veic Euratom programmas
 starpposma novērtējumu attiecībā uz mērķu
 sasniegšanu rezultātu un ietekmes panākšanas līmenī un visu
 pasākumu atbilstības turpināmību, resursu efektivitāti
 un izlietojumu, turpmākas vienkāršošanas iespējām un
 Eiropas pievienoto vērtību. Minētajā
 novērtējumā turklāt ņem vērā pasākumu
 ieguldījumu Savienības gudras, ilgtspējīgas un
 iekļaujošas izaugsmes prioritāšu sasniegšanā un iepriekšējo
 pasākumu ilgtermiņa ietekmes rezultātus.
 Līdz 2022. gada 31. decembrim
 Komisija ar neatkarīgu ekspertu palīdzību veic Euratom
 Programmas pēcnovērtējumu. Šādā
 novērtējumā ņem vērā pasākumu
 motivāciju, īstenošanu un sasniegumus, kā arī ietekmi
 ilgākā termiņā un ilgtspēju, lai novērtējuma
 rezultātus varētu izmantot lēmuma pieņemšanai par kāda
 vēlāka pasākuma iespējamo atjaunošanu, pārveidošanu vai
 apturēšanu.
 2.
 Neskarot 1. punktu, Euratom programmas
 tiešās un netiešās darbības novērtē atsevišķi.
 3.
 Šā panta 1. un 2. punktā
 minētajos novērtējumos izvērtē panākumus
 virzībā uz 3. pantā noteikto mērķu sasniegšanu,
 ņemot vērā attiecīgos rezultatīvos rādītājus,
 kas noteikti II pielikumā.
 4.
 Dalībvalstis sniedz Komisijai datus un
 informāciju, kas vajadzīgi attiecīgo pasākumu
 uzraudzības un novērtēšanas veikšanai.
 5.
 Komisija paziņo 1. un 2. punktā
 minēto novērtējumu secinājumus kopā ar saviem
 apsvērumiem Eiropas Parlamentam, Padomei un Eiropas Ekonomikas un
 sociālo lietu komitejai.
 III SADAĻA
 NOBEIGUMA UN PĀREJAS NOTEIKUMI
 22. pants
 Atcelšanas un
 pārejas noteikumi
 1.
 No 2014. gada 1. janvāra tiek atcelti
 Lēmums 2006/970/Euratom, Regula (Euratom) Nr. 1908/2006, Lēmums
 2006/976/Euratom, Lēmums 2006/977/Euratom, Lēmums XXXX/XXXX [Euratom
 Pamatprogramma (2012-2013)], Regula (Euratom) Nr. XXX/XXXX [Euratom
 Dalības noteikumi (2012-2013)], Lēmums XXXX/XXXX/Euratom
 [Īpašā programma (2012-2013)] un Lēmums XXXX/XXXX/Euratom
 [Īpašā programma – tiešās darbības (2012-2013)].
 2.
 Darbības, kurām tiek piešķirts
 Kopienas finansiālais ieguldījums atbilstoši programmām, kas
 izveidotas ar 1. punktā minēto Lēmumu, un
 saistītās finansiālās saistības turpina
 reglamentēt minētajām programmām piemērojamie
 noteikumi.
 3.
 Ar 4. pantā minēto finanšu
 piešķīrumu var segt arī tādas tehniskās un administratīvās
 palīdzības izdevumus, kas vajadzīga, lai nodrošinātu
 pāreju starp minēto programmu un pasākumiem, kuri noteikti
 saskaņā ar Lēmumu Nr. XX/XX/Euratom [Euratom pamatprogramma
 (2012.–2013. gadam)], Lēmumu XXXX/XXXX/Euratom [Īpašā
 programma (2012-2013)] un Lēmumu XXXX/XXXX/Euratom [Īpašā
 programma – tiešās darbības (2012-2013)].
 23. pants
 Stāšanās
 spēkā
 Šī regula stājas spēkā
 trešajā dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama visās dalībvalstīs.
 Briselē,
 Padomes
 vārdā —
 priekšsēdētājs
 I PIELIKUMS — DARBĪBAS
 1.
 Euratom programmas motivācija —
 sagatavošanās 2020. gadam
 Sasniedzot 3. pantā noteiktos mērķus,
 Euratom programma nostiprina rezultātus, kas tiek sasniegti pamatprogrammas
 “Apvārsnis 2020” trīs
 prioritārajās jomās, proti, zinātnes
 izcilība, vadošā loma rūpniecībā un sabiedrības
 problēmu risināšana. Euratom programma jo īpaši
 atbalsta pāreju uz uzticamu, ilgtspējīgu un
 konkurētspējīgu enerģētikas sistēmu nākotnē,
 ņemot vērā enerģijas deficīta palielināšanos, to,
 ka pieprasījums pēc enerģijas arvien palielinās, kā
 arī klimata pārmaiņas.
 Euratom programma
 nostiprina pētniecības un inovācijas sistēmu
 kodolenerģijas jomā un koordinē dalībvalstu
 pētniecības darbības, tādējādi novēršot
 dublēšanos, saglabājot kritisko masu būtiskākajās
 jomās un nodrošinot publiskā finansējuma optimālu
 izmantošanu.
 Stratēģijā, kas paredz
 attīstīt kodolsintēzi kā reālu iespēju
 oglekļa dioksīdu neradošai komerciālai enerģijas ražošanai,
 ievēro ceļvedi ar noteiktiem starpmērķiem virzībā
 uz mērķi saražot konkrētu elektroenerģijas daudzumu
 līdz 2050. gadam. Minētās stratēģijas
 īstenošanai Savienībā veic ar kodolsintēzi
 saistītā darba būtisku pārstrukturēšanu, tostarp
 pārvaldes, finansēšanas un pārvaldības jomā, lai
 nodrošinātu to, ka pašreizējais uzsvars uz tīru
 pētniecību tiek pārvirzīts uz tādu nākotnes
 objektu projektēšanu, būvniecību un ekspluatāciju kā ITER,
 DEMO un citi. Šajā nolūkā ir vajadzīga cieša
 sadarbība starp visu Savienības kodolsintēzes kopienu, Komisiju
 un valstu finansēšanas aģentūrām.
 Lai saglabātu Savienības
 zinātību, kas vajadzīga minēto mērķu
 sasniegšanai, programma vēl vairāk palielina tās lomu
 apmācībā, izveidojot Eiropas nozīmes mācību iestādes,
 kuras nodrošina īpašu programmu apguvi. Tādējādi tiek
 turpināta Eiropas Pētniecības telpas attīstīšana un
 jauno dalībvalstu un asociēto valstu integrācija.
 2.
 Darbības, kas vajadzīgas programmas mērķu
 sasniegšanai
 2.1.
 Netiešās darbības
 (a)
 Atbalsts kodolsistēmu drošai
 ekspluatācijai (sabiedrības problēmas)
 Atbalsts
 kopīgām pētniecības darbībām attiecībā
 uz Savienībā izmantoto reaktorsistēmu (tostarp kodoldegvielas
 cikla iekārtu) drošu ekspluatāciju vai, ciktāl tas
 vajadzīgs, lai saglabātu plašo zinātību kodoldrošības
 jomā Savienībā, to reaktoru veidu drošu ekspluatāciju, kuri
 var tikt izmantoti nākotnē, koncentrējoties tikai uz
 drošības aspektiem, tostarp visiem kodoldegvielas cikla aspektiem,
 piemēram, sadalīšanos un transmutāciju, vienlaikus ievērojot
 vispārējo mērķi.
 (b)
 Galīgo radioaktīvo atkritumu
 apsaimniekošanas risinājumu izstrādes veicināšana (zinātnes
 izcilība, sabiedrības problēmas)
 Kopīgas
 un/vai koordinētas pētniecības darbības, kas vērstas
 uz pārējiem lietotās degvielas un ilgdzīvojošo
 radioaktīvo atkritumu ģeoloģiskās apglabāšanas pamataspektiem,
 attiecīgā gadījumā ar tehnoloģiju un drošības
 demonstrējumiem. Minētās darbības veicina Savienības
 vienotas nostājas veidošanu attiecībā uz galvenajiem
 jautājumiem, kas saistīti ar atkritumu apsaimniekošanu, sākot no
 degvielas izmešanas līdz apglabāšanai. Pētniecības
 darbības, kas saistītas ar citu tādu radioaktīvo atkritumu
 plūsmu pārvaldību, attiecībā uz kurām pašlaik nav
 rūpnieciski pārdomātu procesu.
 (c)
 Atbalsts kompetences attīstībai un
 ilgtspējai kodolenerģijas jomā Savienības līmenī
 (zinātnes izcilība)
 Kopīgu
 apmācības un mobilitātes darbību veicināšana starp
 pētniecības centriem un rūpniecības nozari un starp
 dažādām dalībvalstīm un asociētām valstīm,
 kā arī atbalsts kompetences saglabāšanai vairākās
 disciplīnās kodolenerģijas jomā, lai garantētu
 atbilstoši kvalificētu pētnieku, inženieru un darbinieku
 pieejamību Savienības kodolenerģijas nozarē
 ilgtermiņā.
 (d)
 Radiācijaizsardzības
 veicināšana (zinātnes izcilība, sabiedrības
 problēmas)
 Kopīgas
 un/vai koordinētas pētniecības darbības, jo īpaši saistībā
 ar riskiem, ko rada nelielas devas rūpnieciskā, medicīniskā
 vai vides iedarbībā, un ar ārkārtas pārvaldību
 negadījumos, kas saistīti ar radiāciju, lai nodrošinātu Eiropas
 mēroga zinātnisko un tehnoloģisko bāzi stabilai,
 atbilstīgai un sociāli pieņemamai aizsardzības
 sistēmai.
 (e)
 Virzība uz kodolsintēzes kā
 enerģijas avota demonstrējumiem un izpēti, izmantojot
 pašreizējās un nākotnes kodolsintēzes iekārtas (vadošā
 loma rūpniecībā, sabiedrības problēmu risināšana)
 Atbalsts
 kopīgām pētniecības darbībām, ko veic Eiropas
 Kodolsintēzes attīstības nolīguma slēdzējas
 puses, lai nodrošinātu ātru ITER īpaši produktīvas darbības uzsākšanu,
 tostarp atbilstošu objektu (tostarp JET — kopīgais Eiropas
 tors) izmantošanu, integrētu modelēšanu, izmantojot augstas veiktspējas
 datorus, kā arī apmācības pasākumus, lai sagatavotu
 pētnieku un inženieru nākamo paaudzi.
 (f)
 Pamatu veidošana nākotnes
 kodolsintēzes spēkstacijām, attīstot materiālus,
 tehnoloģijas un skices projektu (vadošā loma
 rūpniecībā, sabiedrības problēmu risināšana)
 Atbalsts
 kopīgām darbībām, ko uzņēmušās Eiropas
 Kodolsintēzes attīstības nolīguma slēdzējas
 puses, lai izstrādātu un kvalificētu materiālus
 spēkstacijas demonstrācijas modelim, kam cita starpā ir
 nepieciešams sagatavošanās darbs atbilstošas materiālu
 testēšanas iekārtas izveidei, un sarunas par Savienības
 dalību atbilstošā starptautiskā satvarā tādas
 iekārtas vajadzībām.
 Atbalsts
 kopīgām pētniecības darbībām, kuras
 uzņēmušās Eiropas Kodolsintēzes attīstības
 nolīguma slēdzējas puses un kurās izvērtē reaktoru
 darbības jautājumus un izstrādā un demonstrēs visas
 tehnoloģijas, kas ir būtiskas kodolsintēzes spēkstacijas
 demonstrācijas modelim. Minētās darbības ietver
 spēkstacijas demonstrācijas modeļa pilnīga(-u) skices
 projekta(-u) sagatavošanu un izpēti par iespēju izmantot
 stellaratorus kā spēkstacijas tehnoloģiju.
 (g)
 Inovācijas un rūpniecības
 konkurētspējas veicināšana (vadošā loma
 rūpniecībā)
 Pasākumi, lai īstenotu vai
 atbalstītu zināšanu pārvaldību un tehnoloģiju nodošanu
 no pētniecības, ko līdzfinansē ar šo programmu, uz
 rūpniecības nozari, kas izmanto visus pētniecības
 novatoriskos aspektus.
 Inovācijas veicināšana, cita
 starpā nodrošinot piekļuvi zinātniskajām
 publikācijām, datubāzi zināšanu pārvaldībai un
 izplatīšanai un veicinot ar tehnoloģiju saistītu tēmu
 iekļaušanu izglītības programmās.
 Ilgtermiņā
 Euratom programma atbalsta konkurētspējīgas
 kodolsintēzes rūpniecības nozares sagatavošanu un
 attīstīšanu, jo īpaši īstenojot ceļvedi
 tehnoloģijas ieviešanai kodolsintēzes spēkstacijā, aktīvi
 iesaistot rūpniecības nozari projektēšanas un
 attīstības projektos.
 (h)
 Eiropas nozīmes
 kodolpētniecības infrastruktūru pieejamības un izmantošanas
 nodrošināšana (zinātnes izcilība)
 Darbības, lai
 atbalstītu galveno pētniecības infrastruktūru izbūvi,
 renovāciju, izmantošanu un nepārtrauktu pieejamību Euratom
 programmā, kā arī nodrošinātu atbilstošu piekļuvi
 minētajām infrastruktūrām un sadarbību starp tām.
 (i) Eiropas Kodolsintēzes
 attīstības nolīgums
 Juridiskai vienībai,
 ko reģistrējušas vai izraudzījušās Eiropas
 Kodolsintēzes attīstības nolīguma slēdzējas puses
 savu darbību īstenošanai un koordinēšanai, piešķir
 dotāciju (programmas līdzfinansējuma darbība). Tāda
 dotācija var ietvert no Kopienas piešķirtus
 līdzekļus natūrā, piemēram, iespēju
 izmantot JET iekārtu zinātnes un tehniskiem mērķiem
 saskaņā ar Euratom līguma 10. pantu vai Komisijas
 ierēdņu norīkošanu.
 2.2.
 JRC tiešās darbības
 Ar kodolenerģiju saistīto JRC
 darbību mērķis ir atbalstīt Padomes
 Direktīvu 2009/71/Euratom[27]
 un 2011/70/Euratom[28],
 kā arī Padomes secinājumu īstenošanu, piešķirot
 prioritāti visaugstākajiem kodoldrošības un kodoldrošuma
 standartiem Savienībā un starptautiskā mērogā. JRC
 jo īpaši mobilizē vajadzīgo potenciālu un
 zinātību, lai veicinātu kodoliekārtu drošības
 novērtēšanu un uzlabošanu un kodolenerģijas un citu ar
 kodolskaldīšanu nesaistītu lietojumu miermīlīgu
 izmantošanu, nodrošinātu zinātnisko bāzi attiecīgiem
 Savienības tiesību aktiem un vajadzības gadījumā
 atbilstoši savai misijai un kompetencei reaģētu uz kodolincidentiem
 un kodolavārijām. Tālab JRC veic pētniecību un
 novērtēšanu, nodrošina atsauces materiālus un standartus un
 piedāvā atbilstošu apmācību un izglītību.
 Attiecīgā gadījumā cenšas nodrošināt sinerģiju ar
 Ilgtspējīgas kodolenerģijas tehnoloģijas platformu
 (SNETP) un citām transversālām iniciatīvām.
 (a) Kodoldrošuma
 uzlabošana, tostarp degvielas un reaktoru drošums, atkritumu
 pārvaldība un ekspluatācijas pārtraukšana, kā arī
 gatavība ārkārtas situācijām
 JRC veicina
 tādu instrumentu un metožu izstrādi, kuri izmantojami, lai sasniegtu
 augstus drošības standartus attiecībā uz Eiropai svarīgiem
 kodolenerģijas reaktoriem un kodoldegvielas cikliem. Minētie
 instrumenti un metodes ietver šādus:
 (1)
 smagu avāriju analīze, modelēšana un
 metodoloģija kodoliekārtu darbības drošības pielaižu
 novērtēšanai, atbalsts Eiropas vienotas pieejas izstrādei
 attiecībā uz progresīvu degvielas ciklu un projektu
 novērtēšanu; ekspluatācijas pieredzē gūto atziņu
 izpēte un izplatīšana. JRC turpinās nostiprināt “Eiropas
 Informācijas centru atgriezeniskās saites sniegšanai par
 kodolspēkstaciju ekspluatācijas pieredzi”, kas izveidots, lai
 reaģētu uz kodoldrošības problēmām, kas rodas pēc
 avārijas Fukusimas atomreaktorā;
 (2)
 zinātnisko neskaidrību mazināšana,
 prognozējot radioaktīvo atkritumu uzvedību ilgtermiņā
 un radionuklīdu izkliedi vidē, un kodoliekārtu
 ekspluatācijas pārtraukšanas pētniecības pamataspekti;
 (3)
 pasākumi, lai uzlabotu Savienības
 spēju reaģēt uz kodolavārijām un kodolincidentiem,
 turpinot attīstīt brīdināšanas sistēmas un
 modeļus radioloģiskajai izkliedei gaisā un mobilizējot
 resursus un zinātību kodolavāriju analīzei un
 modelēšanai un sniedzot atbilstošu tehnisko atbalstu.
 (b) Kodoldrošības uzlabošana, tostarp
 drošības pasākumi kodolenerģijas jomā, kodolieroču
 neizplatīšana, nelikumīgas tirdzniecības apkarošana un ar
 kodolmateriāliem saistīta tiesu ekspertīze
 Vislielāko iespējamo uzmanību
 pievērš kodolieroču neizplatīšanas jomai. JRC:
 (1)
 izstrādā uzlabotu metodoloģiju un
 atklāšanas/pārbaudes metodes un tehnoloģijas, lai
 atbalstītu Kopienas drošības pasākumus un pastiprinātu
 starptautiskos drošības pasākumus;
 (2)
 izstrādā un piemēro uzlabotas
 metodes un tehnoloģijas, lai novērstu, atklātu kodolincidentus
 un ar radioaktīvām vielām saistītus incidentus un
 reaģētu uz tiem, ieskaitot atklāšanas tehnoloģijas
 kvalificēšanu un ar kodolmateriāliem saistītas tiesu
 ekspertīzes metožu un paņēmienu izstrādi cīņai
 pret nelikumīgu tirdzniecību, mijiedarbojoties ar vispārējo
 (CBRN) ķīmisko, bioloģisko, radioloģisko un
 kodolvielu regulējumu;
 (3)
 atbalsta Kodolieroču neizplatīšanas
 līguma īstenošanu un ar Savienību saistītās
 stratēģijas, veicot analītisku izpēti un uzraugot eksporta
 kontroles režīmu tehnisko attīstību, lai atbalstītu
 attiecīgos Komisijas un Savienības dienestus.
 (c)
 Kodolenerģētikas
 zinātniskās bāzes izcilības palielināšana standartizācijas
 vajadzībām
 JRC turpina
 izstrādāt kodoldrošības un kodoldrošuma zinātnisko
 bāzi. Uzsvaru liek uz aktinīdu, konstrukcijas materiālu un
 kodolmateriālu pamatīpašību pētniecību. Atbalstot
 Savienības standartizāciju, JRC nodrošina
 mūsdienīgus kodolstandartus, atsauces datus un mērījumus,
 tostarp izstrādā un īsteno attiecīgas datubāzes un
 novērtēšanas instrumentus. JRC atbalsta medicīnisku
 pielietojumu, proti, jaunas vēža terapijas, kuras pamatā ir
 apstarošana ar alfa daļiņām, turpmāku
 attīstīšanu.
 (d)
 Zināšanu pārvaldības,
 izglītības un apmācības veicināšana
 JRC ņem
 vērā jaunās norises pētniecībā un instrumentu
 izstrādē, noteikumus drošības un vides jomā. Šajā
 nolūkā īsteno progresīvu ieguldījumu plānu
 attiecībā uz zinātniskajām infrastruktūrām.
 Lai saglabātu Savienības vadošo
 stāvokli kodoldrošības un kodoldrošuma jomā, JRC
 izstrādā zināšanu pārvaldības instrumentus, ar savas
 Kodolenerģētikas cilvēkresursu observatorijas starpniecību
 uzrauga Savienības norises cilvēkresursu jomā un nodrošina
 specializētas apmācības un izglītības programmas,
 aptverot arī ekspluatācijas pārtraukšanas aspektus.
 (e)
 Atbalsts Savienības kodoldrošuma un
 kodoldrošības politikai un ar to saistīto jauno Savienības
 tiesību aktu pieņemšanai
 JRC uzlabo savu
 kompetenci, lai nodrošinātus neatkarīgus zinātniskus un
 tehniskus pierādījumus, kas vajadzīgi, lai atbalstītu jaunu
 Savienības tiesību aktu pieņemšanu kodoldrošības un
 kodoldrošuma jomā.
 JRC kā Euratom
 īstenošanas pārstāvis ceturtās paaudzes
 starptautiskajā forumā (GIF) turpina koordinēt Kopienas
 ieguldījumu GIF. JRC turpinās attīstīt
 starptautiskas pētniecības partnerības ar galvenajām
 partnervalstīm un starptautiskām organizācijām (SAEA, OECD/NEA),
 lai virzītu ES kodoldrošības un kodoldrošuma politiku.
 3.
 Transversālas darbības Euratom programmā
 Lai sasniegtu savus vispārējos
 mērķus, Euratom programma atbalsta papildu darbības
 (tiešas un netiešas, koordināciju un kopīgas plānošanas
 veicināšanu), kas nodrošina pētniecības centienu sinerģiju
 kopīgu problēmu risināšanā (piemēram, materiāli,
 dzesēšanas tehnoloģija, atsauces kodoldati, modelēšana un
 simulācija, tālvadība, atkritumu apsaimniekošana,
 radiācijaizsardzība).
 4.
 Transversālas darbības un mijiedarbība ar
 pētniecības un inovācijas pamatprogrammu
 “Apvārsnis 2020”
 Lai sasniegtu Euratom programmas mērķus, nodrošina atbilstošu saikni
 un mijiedarbību, piemēram, kopīgus uzaicinājumus iesniegt
 piedāvājumus, ar pamatprogrammas “Apvārsnis 2020”
 īpašo programmu.
 Euratom programma var sniegt ieguldījumu tāda
 pieprasījuma virzīta finanšu instrumenta izstrādē
 atbilstoši pamatprogrammai “Apvārsnis 2020”, ko paplašina, lai
 aptvertu 3. pantā minētos mērķus.
 5.
 Prioritāšu noteikšana
 Lai
 nodrošinātu to, ka Euratom programmas netiešās darbības
 savstarpēji nostiprina dalībvalstu un privātā sektora
 pētniecības centienus, darba programmu prioritātes nosaka,
 pamatojoties uz ieguldījumu no valsts iestādēm un
 kodolizpētē ieinteresētajām personām, kas
 sagrupētas struktūrās vai sistēmās, piemēram,
 tehnoloģiju platformām un tehniskajiem forumiem attiecībā
 uz kodolsistēmām un kodoldrošību (SNETP), galīgo
 atkritumu apsaimniekošanu (IGDTP) un radiācijaizsardzību/zemas
 devas risku (MELODI), Eiropas Kodolsintēzes attīstības
 nolīguma vai jebkuras atbilstošas kodolenerģijas jautājumos
 iesaistīto personu organizācijas vai foruma.
 Prioritātes
 attiecībā uz tiešajām darbībām nosaka, apspriežoties
 ar Eiropas Komisijas politikas ģenerāldirektorātiem un JRC
 valdi.
 6.
 Starptautiskā sadarbība ar trešām valstīm un
 starptautiskām organizācijām
 Turpina starptautisko sadarbību
 kodolpētījumos un inovācijā, pamatojoties uz kopīgiem
 mērķiem un savstarpēju uzticēšanos, nolūkā
 radīt acīmredzamu un būtisku labumu Savienībai.
 Tādējādi sniedzot ieguldījumu 3. pantā noteikto
 konkrēto mērķu sasniegšanā, Kopiena cenšas nostiprināt
 Savienības zinātnisko un tehnisko zinātību, noslēdzot
 starptautiskus sadarbības nolīgumus, un veicināt Savienības
 kodolrūpniecības piekļuvi jaunietekmes tirgiem.
 Starptautisko sadarbību veicina,
 izveidojot daudzpusējas struktūras (piemēram, IAEA, OECD,
 ITER, GIF), īstenojot pašreizējo sadarbību un
 nodibinot jaunu divpusējo sadarbību ar valstīm, kurām ir
 spēcīga pētniecības un izstrādes, un
 rūpnieciskā bāze, kā arī pētnieciskās
 iekārtas, kas tiek ekspluatētas, projektētas vai
 būvētas.
 II PIELIKUMS — REZULTATĪVIE
 RĀDĪTĀJI
 Šajā pielikumā attiecībā
 uz katru Euratom programmas konkrēto mērķi ir noteikts
 ierobežots rezultatīvo rādītāju skaits rezultātu un
 ietekmes novērtēšanai.
 1.
 Rādītāji attiecībā
 uz netiešajām darbībām
 (a)
 Atbalsts kodolsistēmu drošai
 ekspluatācijai
 –
 To finansēto projektu procentuālā
 daļa (kopīgs pētniecības un/vai koordinētas
 darbības), kuri varētu acīmredzami uzlabot kodoldrošības
 praksi Eiropā.
 (b)
 Galīgo kodolatkritumu apsaimniekošanas
 risinājumu izstrādes veicināšana
 –
 Tādu lietotās kodoldegvielas un/vai
 augstas aktivitātes atkritumu ģeoloģisko repozitoriju skaits,
 kurus plānots izveidot Eiropā un attiecībā uz kuriem
 Kopiena ir atbalstījusi drošības plāna sagatavošanu un
 iespējamo pirmsbūvniecības posmu.
 (c)
 Atbalsts kompetences attīstībai un
 ilgtspējai kodolenerģijas jomā Savienības līmenī
 –
 Apmācība ar pētniecības
 starpniecību — ar Euratom kodolskaldīšanas projektiem
 atbalstīto PhD studentu un pēcdoktorantūras pētnieku
 skaits.
 –
 Stipendiātu un praktikantu skaits Euratom
 kodolsintēzes programmā.
 (d)
 Radiācijaizsardzības veicināšana
 –
 To finansēto projektu procentuālā
 daļa, kuriem varētu būt acīmredzama ietekme uz
 radiācijaizsardzības reglamentācijas praksi.
 (e)
 Virzība uz kodolsintēzes kā
 enerģijas avota demonstrējumiem, izmantojot pašreizējās un
 nākotnes kodolsintēzes iekārtas.
 –
 Publikāciju skaits īpaši ietekmīgos
 žurnālos.
 (f)
 Pamatu veidošana nākotnes kodolsintēzes
 spēkstacijām, attīstot materiālus, tehnoloģijas un
 skices projektu
 –
 To 2014.–2018. gadam noteikto
 Kodolsintēzes ceļveža starpmērķu skaits, kurus sasniegusi Euratom
 programma.
 (g)
 Inovācijas un rūpniecības
 konkurētspējas veicināšana
 –
 No kodolsintēzes pētniecības
 uzņēmumiem atdalījušos jauno uzņēmumu skaits Euratom
 programmā.
 –
 Eiropas kodolsintēzes laboratoriju sagatavoto
 patenta pieteikumu skaits.
 (h)
 Eiropas nozīmes kodolpētniecības
 infrastruktūru pieejamības un izmantošanas nodrošināšana
 –
 Kopienas līmenī atbalstīto
 pētniecības infrastruktūru skaits un to pētnieku skaits,
 kuri izmanto pētniecības infrastruktūras ar mobilitātes un
 piekļuves atbalstu.
 2.
 Rādītāji attiecībā
 uz tiešajām darbībām
 (a)
 Ietekmes rādītājs
 attiecībā uz JRC politikas atbalstu
 –
 Tādu gadījumu skaits, kad ir jūtama
 būtiska ietekme uz Savienības politikas virzieniem, kura izriet no JRC
 sniegtā tehniskā un zinātniskā politikas atbalsta.
 (b)
 JRC
 zinātniskās produktivitātes rādītājs
 –
 Zinātniski recenzētu publikāciju
 skaits
 Rādītājus, kas minēti a)
 un b) apakšpunktā, var atspoguļot saskaņā ar
 šādiem Kopienas tiešo darbību mērķiem:
 ·
 uzlabot kodoldrošumu, tostarp degvielas un reaktoru
 drošumu, atkritumu pārvaldību un ekspluatācijas pārtraukšanu,
 kā arī gatavību ārkārtas situācijām;
 ·
 uzlabot kodoldrošību, tostarp drošības
 pasākumus kodolenerģijas jomā, kodolieroču
 neizplatīšanu, nelikumīgas tirdzniecības apkarošanu un ar
 kodolmateriāliem saistītu tiesu ekspertīzi;
 ·
 palielināt kodolenerģētikas zinātniskās
 bāzes izcilību standartizācijas vajadzībām;
 ·
 veicināt zināšanu pārvaldību,
 izglītību un apmācību;
 ·
 atbalstīt Savienības kodoldrošuma un
 drošības politiku un ar to saistītos jaunveidojamos Savienības
 tiesību aktus.
 TIESĪBU AKTA FINANŠU
 PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas nosaukums
 1.2. Attiecīgā
 politikas joma ABM/ABB struktūrā
 1.3. Priekšlikuma/iniciatīvas
 būtība
 1.4. Mērķi
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētās
 pārvaldības metodes
 2. PĀRVALDĪBAS PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēma
 2.3. Krāpšanas
 un pārkāpumu apkarošanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās
 ietekmes uz izdevumiem kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība ar
 kārtējo daudzgadu finanšu shēmu
 3.2.5. Trešo personu
 dalība finansējumā
 3.3. Paredzamā ietekme uz
 ieņēmumiem
 TIESĪBU
 AKTA FINANŠU PĀRSKATS
 1.
 PRIEKŠLIKUMA/INICIATĪVAS KONTEKSTS
 1.1.
 Priekšlikuma/iniciatīvas nosaukums
 Padomes
 Regula par Eiropas Atomenerģijas kopienas pētniecības un
 mācību programmu (2014.–2018. gadam), kas papildina
 pētniecības un inovācijas pamatprogrammu
 “Apvārsnis 2020”
 1.2.
 Attiecīgā politikas joma ABM/ABB
 struktūrā[29]
 - 08 Pētniecība un inovācija
 - 10 Kopīgais pētniecības centrs
 1.3.
 - 10 Kopīgais pētniecības centrs Priekšlikuma/iniciatīvas būtība
 ý Priekšlikums/iniciatīva
 attiecas uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[30]
 ̈ Priekšlikums/iniciatīva attiecas uz esošas
 darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.4.
 Mērķi
 1.4.1.
 Komisijas daudzgadu stratēģiskie
 mērķi, ko plānots sasniegt ar priekšlikumu/iniciatīvu
 Euratom programma nostiprina
 pētniecības un inovācijas sistēmu kodolenerģijas
 jomā un koordinē dalībvalstu pētniecības
 darbības, tādējādi novēršot dublēšanos,
 saglabājot kritisko masu būtiskākajās jomās un
 nodrošinot publiskā finansējuma optimālu izmantošanu. Euratom
 programmas tehniskie mērķi ir uzlabot kodoldrošumu, kodoldrošību
 un radiācijaizsardzību un veicināt enerģētikas
 sistēmas drošu, efektīvu un nekaitīgu dekarbonizāciju
 ilgtermiņā. Šie mērķi ir saistīti ar
 stratēģiju “Eiropa 2020” un “Enerģētika 2020”
 mērķiem. Programma veicinās pamatiniciatīvas
 “Inovāciju savienība” īstenošanu, atbalstot ar politiku
 saistītu pētniecību, pētniecību
 pirmskomercializācijas posmā un transversālu
 kodolpētniecību un veicinot zināšanu tehnoloģiju nodošanas
 procesu starp akadēmiskajām aprindām, rūpniecības
 nozari un valsts iestādēm. Liekot īpašu uzsvaru uz
 mācībām visās programmas darbībās, veicinot
 konkurētspēju pašreizējā kodolrūpniecībā un
 jo īpaši radot jaunu augsto tehnoloģiju rūpniecības nozari
 kodolsintēzes enerģijas jomā, Euratom programma
 veicinās izaugsmi un jaunu darbavietu izveidi dažādās
 disciplīnās. Attiecībā uz stratēģiju
 “Enerģētika 2020” Euratom programma
 pievērsīsies kodoldrošības un kodoldrošuma jautājumiem un
 saglabās Savienības ilgtermiņa tehnoloģiju
 konkurētspēju.
 1.4.2.
 Konkrētie mērķi un
 attiecīgās ABM/ABB darbības attiecībā uz netiešajām
 darbībām
 1. konkrētais
 mērķis — atbalstīt kodolsistēmu drošu
 ekspluatāciju;
 2. konkrētais
 mērķis — veicināt galīgo kodolatkritumu
 apsaimniekošanas risinājumu izstrādi;
 3. konkrētais
 mērķis — atbalstīt kompetences attīstību un
 ilgtspēju kodolenerģijas jomā Savienības līmenī;
 4. konkrētais
 mērķis — sekmēt radiācijaizsardzību;
 5. konkrētais
 mērķis — virzīties uz kodolsintēzes kā
 enerģijas avota demonstrējumiem, izmantojot pašreizējās un
 nākotnes kodolsintēzes iekārtas;
 6. konkrētais
 mērķis — veidot pamatus nākotnes kodolsintēzes
 spēkstacijām, attīstot materiālus, tehnoloģijas un
 skices projektu;
 7. konkrētais
 mērķis — veicināt inovāciju un rūpniecības
 konkurētspēju;
 8. konkrētais
 mērķis — nodrošināt Eiropas nozīmes
 kodolpētniecības infrastruktūru pieejamību un izmantošanu.
 Attiecīgā ABM/ABB darbība:
 08 Pētniecība un inovācija
 1.4.3.
 Konkrētie mērķi un
 attiecīgās ABM/ABB darbības attiecībā uz JRC
 tiešajām darbībām
 1. konkrētais
 mērķis — uzlabot kodoldrošumu, tostarp degvielas un reaktoru
 drošumu, atkritumu pārvaldību un ekspluatācijas
 pārtraukšanu, kā arī gatavību ārkārtas
 situācijām;
 2. konkrētais
 mērķis — uzlabot kodoldrošumu, tostarp drošības
 pasākumi kodolenerģijas jomā, kodolieroču
 neizplatīšana, nelikumīgas tirdzniecības apkarošana un ar
 kodolmateriāliem saistīta tiesu ekspertīze;
 3. konkrētais
 mērķis — palielināt zinātniskās bāzes
 izcilību standartizācijas vajadzībām;
 4. konkrētais
 mērķis — veicināt zināšanu pārvaldību,
 izglītību un apmācību;
 5. konkrētais
 mērķis — atbalstīt Savienības kodoldrošuma un
 kodoldrošības politiku un ar to saistītu jaunu Savienības
 tiesību aktu pieņemšanu.
 Attiecīgā
 ABM/ABB darbība: 10 Kopīgais pētniecības centrs
 1.4.4.
 Paredzamie rezultāti un ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 1) Paredzamā Euratom
 programmas ietekme — Kopienas pievienotā vērtība, jo
 uzlabosies esošo un nākotnes kodolspēkstaciju droša
 ekspluatācija, tiks veikti turpmāki būtiski pasākumi
 virzībā uz augstas aktivitātes un ilgdzīvojošo
 radioaktīvo atkritumu ģeoloģiskās apglabāšanas drošu
 īstenošanu, un tiks nodrošināts stabilāks regulējums
 attiecībā uz rūpniecisko un medicīnisko praksi, kas ietver
 jonizējošā starojuma izmantošanu.
 2) Euratom
 programma palielinās kodoldrošību, veicot pētniecību par
 kodoldrošības pasākumiem un īstenojot uzlabotas pārbaudes
 un atklāšanas tehnoloģijas attiecībā gan uz
 kodolmateriāliem, gan kodoldegvielas ciklu.
 3) Euratom
 programma veicinās prasmju un zināšanu
 attīstīšanu un saglabāšanu Savienībā
 kodolenerģētikas jomā, īstenojot pētniecības,
 apmācības un mobilitātes pasākumus un uzlabojot
 pētniecības iekārtu pieejamību un izmantošanu.
 4)
 Atbalstot kodolsintēzes pētniecību, Euratom programma
 nodrošinās ātru ITER ekspluatācijas uzsākšanu,
 izstrādās un kvalificēs materiālus spēkstacijas
 demonstrācijas modelim un attīstīs un demonstrēs
 attiecīgās tehnoloģijas spēkstacijas demonstrācijas
 modelim. Programmas darbības ietvers spēkstacijas demonstrācijas
 modeļa pilnīga(-u) skices projekta(-u) sagatavošanu un izpēti
 attiecībā uz iespēju izmantot stellaratorus kā
 spēkstacijas tehnoloģiju.
 1.4.5.
 Rezultātu un ietekmes rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 Turpmākajā
 iedaļā ir norādīti vairāki
 pamatrādītāji rezultātu un ietekmes novērtēšanai
 attiecībā uz Euratom programmas konkrētajiem
 mērķiem.
 Rādītāji attiecībā uz netiešajām
 darbībām
 1) Atbalsts kodolsistēmu drošai ekspluatācijai
 Rādītājs —
 to finansēto projektu (kopīgie pētījumi un/vai
 koordinētas darbības) procentuālā daļa, kuri
 varētu acīmredzami uzlabot kodoldrošības praksi Eiropā.
 Pašlaik —
 90 % (2011. gads); mērķis — 100 %
 (2018. gads).
 2) Galīgo kodolatkritumu apsaimniekošanas risinājumu
 izstrādes veicināšana
 Rādītājs —
 tādu lietotās kodoldegvielas un/vai augstas aktivitātes
 atkritumu ģeoloģisko repozitoriju skaits, kurus plānots izveidot
 Eiropā un attiecībā uz kuriem Savienība ir atbalstījusi
 drošības plāna sagatavošanu un iespējamo
 pirmsbūvniecības posmu.
 Pašlaik —
 0 (2011. gads); mērķis — 3 (2018. gads)
 3) Atbalsts kompetences attīstībai un ilgtspējai
 kodolenerģijas jomā Savienības līmenī
 Rādītājs —
 apmācība ar pētniecības starpniecību — Euratom
 kodolskaldīšanas projektos iesaistīto PhD studentu un
 pēcdoktorantūras pētnieku skaits.
 Pašlaik —
 apm. 200 (kopā par 2007.–2011. gadu); mērķis — 300
 (kopā par 2014.–2018. gadu)
 Rādītājs —
 stipendiātu un praktikantu skaits Euratom kodolsintēzes
 programmā.
 Pašlaik —
 vidēji 27 gadā (2011. gads); mērķis — 40 gadā
 (2018. gads)
 4) Radiācijaizsardzības veicināšana
 Rādītājs —
 to finansēto projektu procentuālā daļa, kuriem varētu
 būt acīmredzama ietekme uz radiācijaizsardzības
 reglamentācijas praksi.
 Pašlaik —
 90 % (2011. gads); mērķis — 100 %
 (2018. gads).
 5) Virzība uz kodolsintēzes kā enerģijas avota
 demonstrējumiem, izmantojot pašreizējās un nākotnes
 kodolsintēzes iekārtas
 Rādītājs —
 publikāciju skaits īpaši ietekmīgos žurnālos.
 Pašlaik —
 apm. 800 (2010. gads); mērķis — saglabāt
 pašreizējo līmeni (2018. gads).
 Rādītāja apraksts: datu avots — datubāze Scopus. Lūgums ņemt vērā, ka līdz ar
 uzsvara novirzīšanu Euratom kodolsintēzes programmā no
 pētniecības uz tehnoloģiju attīstīšanu šis
 rādītājs nākotnē var būt zemāks.
 Rādītājs attiecas uz rakstiem, kuros vismaz viens no
 līdzautoriem ir pārstāvis no Eiropas kodolsintēzes
 laboratorijas, kura piedalās Euratom programmā. To
 aprēķina, pamatojoties uz šādiem pieciem starptautiskiem
 zinātniski recenzētiem žurnāliem: Nuclear Fusion, Plasma
 Physics and Controlled Fusion, Fusion Engineering and Design, Fusion Science
 and Technology, Journal of Fusion Energy.
 6) Pamatu veidošana nākotnes kodolsintēzes
 spēkstacijām, attīstot materiālus, tehnoloģijas un
 skices projektu
 Rādītājs —
 to 2014.–2018. gadam noteikto Kodolsintēzes ceļveža
 starpmērķu skaits, kurus sasniegusi Euratom programma.
 Pašlaik —
 jauns rādītājs, 0 %
 Mērķis —
 90 %, ieskaitot Ziņojumu par kodolsintēzes spēkstaciju
 skices projektu izstrādes pasākumiem (2018. gads).
 Rādītāja apraksts: jauns rādītājs, kas
 tiks pamatots ar kodolsintēzes programmas ceļvedi, kurš
 jāpieņem līdz 2014. gadam.
 7) Inovācijas un industriālās konkurētspējas
 veicināšana
 Rādītājs —
 no kodolsintēzes pētniecības uzņēmumiem
 atdalījušos jauno uzņēmumu skaits Euratom programmā.
 Pašlaik —
 33 % līgumu, kā rezultātā izveidojušies jauni
 uzņēmumi (2011. gads); mērķis — 50%
 (2018. gads)
 Rādītāja apraksts: jauni produkti vai pakalpojumi, ko
 izstrādājuši kodolsintēzes pētniecībā
 iesaistīti uzņēmumi.
 Rādītājs —
 Eiropas kodolsintēzes laboratoriju sagatavoto patenta pieteikumu skaits.
 Pašlaik —
 2–3 jauni patenti gadā (2011. gads); mērķis —
 vidēji 4–5 jauni patenti gadā (2018. gads).
 8) Eiropas nozīmes infrastruktūru pieejamības un
 izmantošanas nodrošināšana
 Rādītājs —
 Kopienas līmenī atbalstīto pētniecības infrastruktūru
 skaits un to pētnieku skaits, kuri izmanto pētniecības
 mobilitātes ar mobilitātes un piekļuves atbalstu.
 Pašlaik —
 apm. 800 (2008. gads); mērķis — 1200 (2018. gads);
 Rādītāja apraksts: mobilitātes shēma
 atbilstoši kodolsintēzes programmai atbalsta Eiropas zinātnieku
 īstermiņa vizītes uz tādām kodolsintēzes
 iekārtām kā, piemēram, JET.
 Rādītāji attiecībā uz tiešajām
 darbībām
 1) Ietekmes rādītājs attiecībā uz JRC
 politikas atbalstu
 Tādu
 gadījumu skaits, kad ir jūtama būtiska ietekme uz Savienības
 politikas virzieniem, kura izriet no JRC sniegtā tehniskā un
 zinātniskā politikas atbalsta.
 Pašlaik —
 39 (2010. gads); mērķis — 45 (2018. gads)
 2) JRC zinātniskās produktivitātes
 rādītājs
 Zinātniski
 recenzētu publikāciju skaits
 Pašlaik —
 190 (2010. gads); mērķis — 210 (2018)
 Rādītājus,
 kas minēti 1) un 2) punktā, var atspoguļot
 saskaņā ar šādiem Kopienas tiešo darbību mērķiem:
 -
 uzlabot kodoldrošumu, tostarp degvielas un reaktoru drošumu, atkritumu
 pārvaldību un ekspluatācijas pārtraukšanu, kā arī
 gatavību ārkārtas situācijām;
 -
 uzlabot kodoldrošību, tostarp drošības pasākumus
 kodolenerģijas jomā, kodolieroču neizplatīšanu,
 nelikumīgas tirdzniecības apkarošanu un ar kodolmateriāliem
 saistītu tiesu ekspertīzi;
 -
 palielināt kodolenerģētikas zinātniskās bāzes
 izcilību standartizācijas vajadzībām;
 -
 veicināt zināšanu pārvaldību, izglītību un
 apmācību;
 -
 atbalstīt Savienības kodoldrošuma un drošības politiku un ar to
 saistītos jaunveidojamos Savienības tiesību aktus.
 1.5.
 Priekšlikuma/iniciatīvas pamatojums
 1.5.1.
 Vajadzības, kas jāizpilda
 īstermiņā vai ilgtermiņā
 Zemestrīce
 Japānā, kas notika 2011. gada martā, un vēlākie
 notikumi Fukusimas Daiichi kodolspēkstacijā ir stingrs
 atgādinājums, ka, kaut arī kodolskaldīšana ir uzticams zema
 oglekļa satura pamatslodzes elektroenerģijas avots, ir nepieciešami
 pastāvīgi centieni attiecībā uz drošību un
 sagatavotību avārijas situācijām. Galvenie veicamie
 uzdevumi attiecībā uz pašreizējo kodoltehnoloģiju, lai tā
 vēl vairāk veicinātu Eiropas enerģētikas sistēmu
 konkurētspēju, piegādes drošību un dekarbonizāciju, ir
 uzturēt nepārtraukti augstu drošības līmeni,
 izstrādāt risinājumus galīgo atkritumu apsaimniekošanai un
 saglabāt ar kodolenerģijas jomu saistītās prasmes.
 Vienlīdz svarīga ir vajadzība nodrošināt stabilu
 radiācijaizsardzības sistēmu Savienības līmenī,
 ņemot vērā radiācijas pielietojumu priekšrocības
 medicīnā un rūpniecībā. Ņemot vērā
 pieaugošās bažas par kodolieroču neizplatīšanas risku un
 kodolterorisma draudus, ir arī nepieciešams izstrādāt
 atbilstošus drošības pasākumus kodoldrošības garantēšanai
 Eiropā un pasaulē.
 1.5.2.
 Savienības iesaistīšanās
 pievienotā vērtība
 Vajadzība pēc
 Kopienas intervences, lai atrisinātu problēmas, kas saistītas ar
 kodoldrošību un prasmju līmeņa krišanos kodolenerģijas
 jomā Eiropā, ir acīmredzama. Arī tirgi nespēs tikt
 galā ar lielo risku un ilgtermiņa pētniecības un
 izstrādes programmu kodolsintēzes jomā. Arvien
 pārliecinošāki sāk kļūt pierādījumi, ka
 dalībvalstis vienas pašas nespēs nodrošināt vajadzīgo
 valsts intervenci. To ieguldījums pētniecībā un
 inovācijā ir salīdzinoši zems un sadrumstalots. Maz ticams, ka
 dalībvalstis pašas spēs atrisināt problēmas, ko rada
 starpvalstu sadarbības trūkums. Euratom ir izdevīgā
 situācijā, lai nodrošinātu pievienoto vērtību,
 izmantojot sinerģijas starp dalībvalstu un privātā sektora
 pētniecības centieniem un starp zinātnes disciplīnām
 un tehnoloģiju nozarēm. Kopienas līmeņa intervence var
 nostiprināt pētniecības un inovācijas sistēmu kodoltehnoloģiju
 jomā un koordinēt dalībvalstu pētniecības
 darbības, tādējādi novēršot dublēšanos,
 saglabājot kritisko masu būtiskākajās jomās un
 nodrošinot publiskā finansējuma optimālu izmantošanu. Euratom
 programma arī pamatojas uz augsta riska un ilgtermiņa
 pētniecības un izstrādes programmu kodolenerģijas
 jomā, tādējādi sadalot risku un nodrošinot plašu
 darbības jomu un apjomradītus ietaupījumus, ko citādi
 nevarētu sasniegt. Kopīgā pētniecības centra (JRC)
 tiešās darbības nodrošina pievienoto vērtību, jo tām
 ir unikāla Eiropas dimensija. Ieguvumi ir vairāki, sākot no
 reaģēšanas uz Komisijas vajadzību pēc iekšējas
 piekļuves zinātniskiem pierādījumiem neatkarīgi no
 valstu un privātām interesēm līdz pat tiešiem ieguvumiem
 Savienības pilsoņiem, ko nodrošina ieguldījums politikā,
 kuras rezultātā tiek uzlaboti ekonomiskie, vides un sociālie
 apstākļi.
 1.5.3.
 Līdzīgas līdzšinējās
 pieredzes rezultātā gūtās atziņas
 Euratom programma ir balstīta uz
 pieredzi, kas uzkrāta līdzšinējās Euratom
 pamatprogrammās. Vairāku desmitgažu laikā Euratom
 programmas:
 –
 ir bijušas veiksmīgas, iesaistot Eiropas
 labākos pētniekus un institūtus kodolenerģijas jomā;
 –
 ir sniegušas nozīmīgu ieguldījumu
 Eiropas zināšanu bāzē kodolenerģijas jomā un
 būtiski ietekmējušas tīklu veidošanu un sadarbību, izraisot
 būtisku pārstrukturizācijas ietekmi Eiropas
 kodolpētniecībā.
 Papildus
 panākumiem ir gūtas arī svarīgas pagātnes
 atziņas, kas jāņem vērā:
 –
 pētniecības, inovācijas un
 izglītības jautājumi ir jārisina koordinētāk;
 –
 pētniecības rezultātus var
 labāk izplatīt un lietderīgāk izmantot jaunos produktos,
 procesos un pakalpojumos;
 –
 intervences motivācijai jābūt
 mērķtiecīgākai, konkrētākai,
 detalizētākai un pārredzamākai;
 –
 ir jānostiprina uzraudzība un
 izvērtēšana.
 Nesenajos
 novērtējuma ziņojumos sniegtajos ieteikumos par tiešajām
 darbībām ir norādīts, ka JRC var:
 –
 veicināt ciešāku integrāciju zināšanu
 ražošanā Savienībā;
 –
 jaunās JRC programmas ietvaros ieviest
 ietekmes analīzi un izmaksu un ieguvumu izpēti attiecībā uz
 konkrētu darbu;
 –
 uzlabot sadarbību ar rūpniecības
 nozari, lai nostiprinātu ietekmi par labu Eiropas ekonomikas
 konkurētspējai.
 1.5.4.
 Saderība un iespējamā sinerģija
 ar citiem attiecīgajiem instrumentiem
 Euratom programma (2014.–2018. gadam) sniedz ieguldījumu to
 mērķu sasniegšanā, kas izklāstīti
 pētniecības un inovācijas pamatprogrammā
 “Apvārsnis 2020” (2014.–2020. gadam) Attiecīgi tiks radīta
 atbilstoša saikne un mijiedarbība starp Euratom programmu un
 pamatprogrammu “Apvārsnis 2020”, īstenojot transversālas
 darbības.
 1.6.
 Ilgums un finansiālā ietekme
 ý Ierobežota ilguma priekšlikums/iniciatīva
 –
 ý Priekšlikuma/iniciatīvas darbības laiks: no 2014. gada
 1. janvāra līdz 2018. gada 31. decembrim
 –
 ý Finansiālā ietekme: no 2014. līdz 2026. gadam
 ̈ Neierobežota ilguma priekšlikums/iniciatīva
 –
 Īstenošana ar uzsākšanas periodu no YYYY.
 līdz YYYY. gadam,
 –
 pēc kura turpinās normāla
 darbība.
 1.7.
 Paredzētie pārvaldības veidi[31]
 ý Komisijas īstenota centralizēta
 tieša pārvaldība
 ý Centralizēta netieša
 pārvaldība, izpildes uzdevumus
 deleģējot:
 –
 ý izpildaģentūrām
 –
 ý Kopienu izveidotām struktūrām[32]
 –
 ý valstu publiskā sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 ý Dalīta pārvaldība kopā ar
 dalībvalstīm (kad vien piemērojams)
 ̈ Decentralizēta pārvaldība kopā ar trešām valstīm
 ̈ Pārvaldība kopā ar starptautiskām organizācijām (precizēt)
 Ja norādīti vairāki
 pārvaldības veidi, sniedziet papildu informāciju
 iedaļā “Piezīmes”.
 Piezīmes
 Komisija ir iecerējusi izmantot dažādus pārvaldības
 veidus, lai īstenotu šo darbību, pamatojoties uz
 pārvaldības veidiem, ko izmanto atbilstoši pašreizējiem finanšu
 plāniem. Pārvaldība
 tiks īstenota ar Komisijas dienestu starpniecību un dažu esošo
 Komisijas izpildaģentūru starpniecību, līdzsvarotā
 veidā atjaunojot un pagarinot to mandātus.
 Paredzams,
 ka ārpakalpojumu piesaistīšana Euratom
 programmas turpmākām darbībām, jo īpaši izmantojot
 esošās aģentūras, turpināsies, kamēr vien tā
 būs saderīga ar galveno politikas kompetenču saglabāšanu
 Komisijas dienestos. Ārpakalpojumu
 izmantošanas līdzekļi, kas tiks saglabāti šo darbību
 īstenošanai, tiks atlasīti, pamatojoties uz to pierādīto
 efektivitāti un lietderību. Tajā pašā laikā Komisijas izpildaģentūrām
 atvēlētajam personālam būs jāpalielinās
 proporcionāli tai budžeta daļai,
 kas atbilst ārpakalpojumu darbībām,
 ņemot vērā Komisijas apņemšanos
 attiecībā uz personāla nodrošināšanu (Budžets Eiropai 2020, COM (2011) 500).
 2.
 PĀRVALDĪBAS PASĀKUMI
 Vienkāršošana
 Euratom programmai jāpiesaista
 visizcilākie zinātnieki un visnovatoriskākie Eiropas
 uzņēmumi. To ir iespējams sasniegt, tikai izmantojot programmu,
 kas rada pēc iespējas mazāku administratīvo slogu
 dalībniekiem, un paredzot atbilstošus finansēšanas noteikumus. Euratom
 programmas vienkāršošana ir daļa no plašāka vienkāršošanas
 procesa, kas ierosināts attiecībā uz pamatprogrammu
 “Apvārsnis 2020”. Tāpēc tāpat kā
 attiecībā uz pamatprogrammu “Apvārsnis 2020”
 vienkāršošana Euratom programmā tiks vērsta uz trim
 pamatmērķiem, proti, mazināt administratīvās izmaksas
 dalībniekiem, paātrināt priekšlikumu un dotāciju
 pārvaldības procesus un samazināt finanšu kļūdu
 koeficientu.
 Vienkāršošana
 Euratom programmā tiks sasniegta vairākos virzienos.
 1) Strukturāla vienkāršošana Pamatprogrammas
 “Apvārsnis 2020” noteikumi tiks izmantoti arī Euratom
 programmai.
 2) Būtiska finansēšanas
 noteikumu vienkāršošana atvieglos priekšlikumu sagatavošanu un
 projektu pārvaldību. Tajā pašā laikā tā
 samazinās finanšu kļūdu skaitu. Tiek ierosināta šāda
 pieeja:
 galvenais
 dotāciju finansēšanas modelis:
 –
 faktisko tiešo izmaksu vienkāršota
 atlīdzināšana, plašāk atzīstot atbalsta
 saņēmēju ierasto grāmatvedības praksi, arī
 attiecībā uz konkrētu nodokļu un maksas atbilstību;
 –
 iespēja izmantot personāla vienību
 izmaksas (vidējās personāla izmaksas) tiem atbalsta
 saņēmējiem, kuriem šī ir ierastā to uzskaites metode,
 un MVU īpašniekiem, kuri nesaņem algu;
 –
 laika reģistrācijas vienkāršošana,
 paredzot skaidru un vienkāršu nosacījumu minimuma kopumu, un jo
 īpaši laika reģistrācijas pienākumu atcelšana darbiniekiem,
 kas strādā vienīgi Savienības projektam;
 –
 viena atsevišķa atlīdzības likme
 visiem darbiniekiem to trīs dažādu likmju vietā, kuras
 piemēro atkarībā no dalībnieka veida;
 –
 viena vienota nemainīga likme, kas sedz
 netiešās izmaksas, to četru metožu vietā, kuras parasti izmanto
 netiešo izmaksu aprēķināšanai;
 –
 uz rezultātiem balstīts finansējums
 ar vienreizējiem maksājumiem par projektiem kopumā
 īpašās jomās, ko drīz paredzēts piemērot.
 3) Pārskatīta kontroles stratēģija, kas aprakstīta 2.2.2. iedaļā un kas ļauj
 sasniegt jaunu līdzsvaru starp uzticēšanos un kontroli,
 vēl vairāk mazinās administratīvo slogu atbalsta
 saņēmējiem.
 Papildus
 vienkāršākajiem noteikumiem un kontrolei tiks racionalizētas
 visas projektu īstenošanai paredzētās procedūras
 un procesi. Šāda racionalizācijas ietvers sīki
 izstrādātus noteikumus par priekšlikumu saturu un struktūru,
 procesus priekšlikumu pārvēršanai projektos, prasības
 attiecībā uz ziņošanu un uzraudzību, kā arī
 saistītos vadlīniju dokumentus un atbalsta pakalpojumus. Būtisku
 ieguldījumu dalības administratīvo izmaksu mazināšanā
 sniegs vienota lietotājdraudzīga IT platforma, kuras pamatā
 būs Savienības 7. pamatprogrammas pētniecībai un
 tehnoloģiju attīstībai (2007.–2013. gads) dalībnieku
 portāls.
 2.1.
 Uzraudzības un ziņošanas noteikumi
 Tiks
 izstrādāta jauna sistēma Euratom programmas netiešo
 darbību izvērtēšanai un uzraudzībai. Tā būs
 balstīta uz visaptverošu, atbilstoši saplānotu un saskaņotu
 stratēģiju, īpašu uzsvaru liekot uz caurlaidspēju,
 ieguvumu, rezultātiem un ietekmi. To papildinās atbilstošs datu
 arhīvs, eksperti, īpašs pētniecības pasākums un
 ciešāka sadarbība ar dalībvalstīm un asociētajām
 valstīm, un tās vērtība tiks radīta, īstenojot
 atbilstīgas izplatīšanas un ziņošanas darbības.
 Attiecībā uz tiešajām darbībām JRC tupinās
 uzlabot savu uzraudzību, vēl vairāk pielāgojot savus
 rādītājus, pēc kuriem novērtē rezultātus un
 ietekmi.
 2.2.
 Pārvaldības un kontroles sistēma
 Par
 galveno rādītāju likumības un pareizības jomā
 attiecībā uz pētniecības jomu tika pieņemta 2 %
 kļūdas robeža. Tomēr tas ir izraisījis vairākas
 neparedzētas vai nevēlamas blakusparādības. Atbalsta
 saņēmēji un arī likumdevēja iestāde īpaši
 smagi izjūt to, ka kontroles slogs ir kļuvis pārāk liels.
 Tas, savukārt, var mazināt Savienības pētniecības
 programmu, tostarp Euratom programmas, pievilcīgumu un
 tādējādi nelabvēlīgi ietekmēt Savienības
 pētniecību un inovāciju.
 Kā
 secināts Eiropadomes 2011. gada 4. februāra
 sanāksmē, “Ir ļoti svarīgi vienkāršot ES
 instrumentus, kas paredzēti pētniecības, attīstības un
 inovācijas stiprināšanai, lai tos varētu pilnīgāk
 izmantot vislabākie zinātnieki un visnovatoriskākie
 uzņēmumi, tostarp attiecīgām iestādēm vienojoties
 par jaunu līdzsvaru starp uzticēšanos un kontroli, kā arī
 starp riska uzņemšanos un izvairīšanos no riska.” (Sk. EUCO 2/1/11 REV1,
 Brisele, 2011. gada 8. marts).
 Eiropas
 Parlaments savā 2010. gada 11. novembra rezolūcijā (P7_TA(2010)0401) par pētniecības
 pamatprogrammu īstenošanas vienkāršošanu nepārprotami atbalsta
 augstāku kļūdas riska robežu attiecībā uz
 finansējumu pētniecībai un “pauž bažas par to, ka
 pašreizējā FP7 pārvaldības
 sistēma un prakse pārāk vērsta uz kontroli,
 tādējādi nelietderīgi izmantojot resursus, samazinot
 dalībnieku skaitu un pētniecības iespēju pievilcību;
 ar bažām atzīmē, ka pašreizējā pārvaldības
 sistēma, kas paredz “nulles riska pielaidi”, šķiet, izvairās no
 riska faktoriem, nevis pārvalda tos.”
 Straujais
 revīziju skaita pieaugums un vēlākā rezultātu
 ekstrapolācija ir arī izraisījuši ļoti liela
 sūdzību skaita saņemšanu no pētnieku aprindām (piemēram,
 iniciatīvas “Uzticies pētniekiem”[33],
 no kuras līdz šim saņemti vairāk nekā 13 800 parakstu).
 Tāpēc
 starp ieinteresētajām personām un iestādēm pastāv
 vienprātība par to, ka pašreizējā pieeja ir
 jāpārskata. Ir arī citi mērķi un intereses, jo
 īpaši pētniecības politikas, starptautiskās
 konkurētspējas un zinātniskās izcilības sasniegumi,
 kas ir jāņem vērā. Tajā pašā laikā ir
 acīmredzami nepieciešams efektīvi un lietderīgi
 pārvaldīt budžetu un novērst krāpšanu un resursu
 izšķērdēšanu. Šīs problēmas ir kopīgas
 pamatprogrammai “Apvārsnis 2020” un Euratom programmai.
 Komisijas
 galīgais mērķis joprojām ir panākt, lai atlikušais
 kļūdas koeficients ir mazāks nekā 2 % no kopējiem
 izdevumiem visā programmas darbības laikā, un tāpēc
 tā ir ieviesusi vairākus vienkāršošanas pasākumus.
 Tomēr ir jāapsver citi mērķi, piemēram,
 Savienības pētniecības politikas pievilcīgums un
 panākumi, starptautiskā konkurence, zinātnes izcilība un jo
 īpaši kontroles pasākumu izmaksas (2.2.2. punkts).
 Līdzsvarojot
 šos elementus, tiek ierosināts, lai ģenerāldirektorāti, kam
 uzticēta pētniecības un inovācijas budžeta izpilde, izveido
 tādu iekšējās kontroles sistēmu, kura radīs pamatotu
 pārliecību par to, ka kļūdas risks katru gadu visā
 daudzgadu izdevumu periodā ir 2–5 % robežās; galīgais mērķis
 ir panākt kļūdu līmeni, kas būtu tuvu 2 %
 daudzgadu programmu noslēgumā, kad būs ņemta vērā
 visu revīziju, korekciju un atgūšanas pasākumu
 finansiālā ietekme.
 2.2.1.
 Iekšējās kontroles sistēma
 Iekšējā
 kontroles sistēma attiecībā uz dotācijām ir
 balstīta uz šādiem elementiem:
 –
 Komisijas Iekšējās drošības
 standartu īstenošana;
 –
 procedūras vislabāko projektu atlasei un
 to pārvēršanai juridiskos instrumentos;
 –
 projektu un līgumu pārvaldība
 visā ikviena projekta darbības termiņā;
 –
 priekšpārbaudes attiecībā uz
 pilnīgi visām prasībām, tostarp revīzijas
 sertifikātu saņemšana un izmaksu metodoloģiju
 priekšsertificēšana;
 –
 pēcrevīzijas attiecībā uz
 prasību izlasi un
 –
 projektu rezultātu zinātniska
 izvērtēšana.
 Attiecībā
 uz tiešajām darbībām finanšu ķēdes ietver ar
 priekšpārbaudes, ko veic attiecībā uz iepirkumu, un
 pēckontroles pasākumus. Katru gadu tiek novērtēts risks, un
 regulāri tiek uzraudzīta darbu izpildes norise un resursu
 izlietojums, pamatojoties uz noteiktiem mērķiem un
 rādītājiem.
 2.2.2.
 Kontroles izmaksas un ieguvumi
 Aplēstās
 izmaksas, kas saistībā ar iekšējo kontroles sistēmu
 radīsies Komisijas ģenerāldirektorātiem, kuriem
 uzticēta pētniecības un inovācijas budžeta izpilde
 (ieskaitot Euratom), ir EUR 267 miljoni gadā
 (pamatojoties uz 2009. gadā noteikto pieļaujamo kļūdas
 risku). Tās ir arī radījušas ievērojamu slogu atbalsta
 saņēmējiem un Komisijas dienestiem. Atbalsta
 saņēmēji un arī likumdevēja iestāde īpaši
 smagi izjūt to, ka kontroles slogs ir kļuvis pārāk liels.
 Tas, savukārt, var mazināt Savienības pētniecības programmas
 pievilcīgumu un tādējādi nelabvēlīgi
 ietekmēt Savienības pētniecību un inovāciju.
 No
 Komisijas dienestu kopējām kontroles izmaksām (neskaitot
 atbalsta saņēmēja izmaksas) 43 % sedz projekta
 pārvaldības posmā, 18 % — atlasot priekšlikumus, un
 16 % — pārrunājot līgumu slēgšanu (16 %).
 Pēcrevīzijām un no tām izrietošajai īstenošanai tika
 izmantoti 23 % (EUR 61 miljons) no kopējām
 izmaksām.
 Tomēr
 šie ievērojamie kontroles centieni nav spējuši pilnībā
 sasniegt izvirzīto mērķi. Ņemot vērā visas
 atgūtās summas un korekcijas, kas ir vai tiks veiktas, aplēstais
 “atlikušais” kļūdas koeficients 6. pamatprogrammai joprojām
 ir vairāk nekā 2 %. Pēc Pētniecības un
 inovācijas ģenerāldirektorāta veiktajām
 revīzijām pētniecības un tehnoloģiju
 attīstības jomā pašreizējais 7. pamatprogrammas
 kļūdas koeficients ir apmēram 5 %, un, lai gan tas tiks
 samazināts revīziju ietekmes dēļ un zināmā
 mērā ir subjektīvs, jo ir koncentrēts uz iepriekš nerevidētiem
 atbalsta saņēmējiem, maz ticams, ka tiks sasniegts 2 %
 “atlikušais” kļūdas koeficients. Eiropas Revīzijas palātas
 noteiktais kļūdas koeficients ir tādās pašās
 robežās.
 2.2.3. Paredzamais neatbilstības
 riska līmenis
 Atskaites
 punkts ir pašreizējā situācija, pamatojoties uz līdz šim 7. pamatprogrammā
 veiktajām revīzijām. Provizoriskais reprezentatīvais
 kļūdas koeficients ir gandrīz 5 % (attiecībā uz
 Pētniecības un inovācijas ģenerāldirektorātu).
 Lielākā daļa konstatēto kļūdu rodas tāpēc,
 ka pašreizējā pētniecības finansēšanas sistēma ir
 balstīta uz dalībnieka deklarēto pētniecības projekta
 faktisko izmaksu atlīdzināšanu. Tas ievērojami sarežģī
 attiecināmo izmaksu novērtēšanu.
 Kļūdas
 koeficientu analīze Pētniecības un inovācijas
 ģenerāldirektorāta līdz šim veiktajās
 7. pamatprogrammas revīzijās liecina, ka
 -
 apmēram 27 % skaita ziņā un 35 % summas ziņā
 ir saistīti ar kļūdām personāla izmaksu
 norādīšanā. Identificētās problēmas, kas
 atkārtojas, ir vidējo vai budžetā iekļauto izmaksu (nevis
 faktisko izmaksu) norādīšana, programmai atvēlētā
 laika uzskaites neveikšana, neatbilstošu pozīciju norādīšana.
 -
 apmēram 40 % skaita ziņā un 37 % vērtības
 ziņā ir saistīti ar citām tiešajām izmaksām (kas
 nav personāla izmaksas). Identificētās kļūdas, kas
 atkārtojas, ir PVN iekļaušana, skaidras saiknes ar projektu
 neesamība, rēķinu vai maksājumus apliecinošu dokumentu
 neiesniegšana un nolietojuma nepareiza aprēķināšana,
 norādot aprīkojuma izmaksas pilnā apmērā, nevis
 nolietojuma summu, apakšuzņēmuma līgumu slēgšana bez
 iepriekšējas atļaujas vai neievērojot noteikumus par
 finansiālo izdevīgumu, u. c.
 -
 apmēram 33 % skaita ziņā un 28 % summas ziņā
 ir saistīti ar kļūdām netiešajās izmaksās.
 Šajā ziņā ir attiecināmi tie paši riski, kas pastāv
 attiecībā uz personāla izmaksām, turklāt papildu risks
 ir pieskaitāmo izmaksu neprecīza vai netaisnīga sadale projektiem.
 Vairākos
 gadījumos netiešās izmaksas ir nemainīgs procents no
 tiešajām izmaksām, un tāpēc kļūda netiešajās
 izmaksās ir proporcionāla kļūdai tiešajās
 izmaksās.
 Ar
 pamatprogrammu “Apvārsnis 2020” un Euratom programmu tiek
 ieviests ievērojams skaits svarīgu vienkāršošanas pasākumu
 (sk. 2. punktu), kas pazeminās kļūdu koeficientu visās
 kļūdu kategorijās. Tomēr apspriedes ar
 ieinteresētajām personām un iestādēm par turpmāku
 vienkāršošanu un pamatprogrammas “Apvārsnis 2020” ietekmes
 novērtējums skaidri liecina, ka vēlamā iespēja ir
 turpināt uz faktisko izmaksu atlīdzināšanu balstīta
 finansēšanas modeļa izmantošanu. Uz rezultātiem balstīta
 finansējuma, vienotu likmju vai vienreizēju maksājumu
 sistemātiska izmantošana varētu apdraudēt dalībnieku
 intereses un dalību. Tomēr uz faktisko izmaksu
 atlīdzināšanu balstītas sistēmas saglabāšana
 nozīmē, ka kļūdas turpinās atkārtoties.
 7.
 pamatprogrammas revīziju laikā apzināto kļūdu
 analīze liecina, ka apmēram 25–35 % gadījumu no tām
 varētu izvairīties, vienkāršojot ierosinātos
 pasākumus. Tādā gadījumā var cerēt, ka
 kļūdu koeficients samazināsies par 1,5 %, t. i., no
 gandrīz 5 % līdz aptuveni 3,5 %, kas, kā
 norādīts Komisijas paziņojumā, nodrošina pareizo
 līdzsvaru starp administratīvajām kontroles izmaksām un
 kļūdu risku.
 Tāpēc
 Komisija uzskata, ka attiecībā uz Euratom programmas
 pētniecības izdevumiem gada kļūdu risks 2–5 %
 robežās ir reālistisks mērķis, ņemot vērā
 kontroļu izmaksas, vienkāršošanas pasākumus, kas
 ierosināti, lai mazinātu noteikumu sarežģītību, un risku,
 kas saistīts ar pētniecības projekta atmaksāšanas
 izdevumiem. Galīgais mērķis ir panākt kļūdu
 līmeni, kas būtu maksimāli tuvu 2 % daudzgadu programmu
 noslēgumā, kad būs ņemta vērā visu revīziju,
 korekciju un atgūšanas pasākumu finansiālā ietekme.
 Izdevumu
 pēcrevīzijas stratēģijā pamatprogrammā
 “Apvārsnis 2020” un Euratom programmā šis
 mērķis ir ņemts vērā. Revīzijas pamatā
 būs viena reprezentatīva izdevumu parauga finanšu revīzija par
 visu programmu papildinājumā ar paraugu, kas atlasīts,
 ņemot vērā riska apsvērumus.
 Pēcrevīziju
 kopējais skaits tiks ierobežots līdz tam, kāds ir noteikti
 vajadzīgs šā mērķa sasniegšanai un stratēģijas
 īstenošanai. Orientējoši Komisija uzskata, ka visā
 plānošanas periodā revīzijai tiks pakļauti ne vairāk
 kā 7 % pamatprogrammas “Apvārsnis 2020” un Euratom
 programmas dalībnieku. Līdzšinējā pieredze liecina, ka
 revidējamie izdevumi būs ievērojami lielāki —
 minimālais segums, ko var paredzēt, ir 40 %.
 Pēcrevīzijas
 stratēģija attiecībā uz likumību un pareizību
 tiks papildināta ar pastiprinātu zinātnisku
 izvērtēšanu un krāpšanas apkarošanas stratēģiju (sk.
 2.3. punktu).
 Šā
 scenārija pamatā ir pieņēmums, ka vienkāršošanas
 pasākumiem nepiemēro būtiskus pārveidojumus lēmumu
 pieņemšanas procesā.
 Piezīme.
 Šī iedaļa attiecas tikai uz dotāciju pārvaldības
 procesu; attiecībā uz administratīviem un darbības
 izdevumiem, kas radušies publiskā iepirkuma procesos, pieļaujamā
 kļūdas riska koeficients būs ne vairāk kā 2 %.
 2.3. Krāpšanas un
 pārkāpumu apkarošanas pasākumi
 Ģenerāldirektorāti,
 kam uzticēta pētniecības un inovācijas budžeta izpilde, ir
 apņēmušies apkarot krāpšanu visos dotācijas
 piešķiršanas procesa posmos. Tie ir izstrādājuši un īsteno
 krāpšanas apkarošanas stratēģijas, tostarp izlūkdatu
 plašāku izmantošanu, jo īpaši izmantojot progresīvus IT
 rīkus, un personāla apmācību un informēšanu. Ir
 ieviestas sankcijas, lai atturētu no krāpšanas, kā arī
 noteikti atbilstoši sodi gadījumiem, ja tāda tiek konstatēta.
 Šie centieni tiks turpināti. Attiecībā uz priekšlikumiem
 pamatprogrammai “Apvārsnis 2020” un Euratom programmai ir
 veikta pārbaude, lai noskaidrotu, ciktāl ir iespējama
 krāpšana, un tās ietekmes novērtējums. Kopumā
 ierosinātajiem pasākumiem vajadzētu labvēlīgi
 ietekmēt krāpšanas apkarošanu, jo īpaši liekot lielāku
 uzsvaru uz revīziju, kas tiek veikta, pamatojoties uz risku, un
 nostiprinot zinātnisko izvērtēšanu un kontroli.
 Jāuzsver,
 ka atklāto krāpšanas gadījumu skaits ir bijis ļoti zems
 attiecībā pret kopējiem izdevumiem, tomēr
 ģenerāldirektorāti, kam uzticēta pētniecības
 budžeta izpilde, joprojām ir apņēmušies to apkarot.
 Komisija
 veic piemērotus pasākumus, lai nodrošinātu, ka tad, kad tiek
 īstenotas saskaņā ar šo regulu finansētas darbības,
 tiek aizsargātas Savienības finansiālās intereses,
 piemērojot preventīvus pasākumus pret krāpšanu, korupciju
 un citām nelikumīgām darbībām, ar efektīvām
 pārbaudēm un, ja tiek konstatētas nelikumības, ar nepareizi
 izmaksātu summu atgūšanu, un — attiecīgos gadījumos — ar
 iedarbīgiem, samērīgiem un atturošiem sodiem.
 Komisijai
 vai tās pārstāvjiem un Revīzijas palātai ir pilnvaras
 veikt revīziju, balstoties uz dokumentiem un klātienē,
 attiecībā uz visiem dotāciju saņēmējiem,
 līgumslēdzējiem un apakšuzņēmējiem, kuri ir
 saņēmuši Savienības līdzekļus saskaņā ar
 Programmu.
 Eiropas
 Birojs krāpšanas apkarošanai (OLAF) var veikt klātienes
 pārbaudes un inspekcijas ekonomikas dalībniekiem, kurus tieši vai
 netieši skar šāds finansējums, Regulā (Euratom, EK)
 Nr. 2185/96 izklāstītajā kārtībā, lai
 konstatētu, vai nav notikusi krāpšana, korupcija vai cita nelikumīga
 darbība, kas iespaido Savienības finansiālās intereses
 saistībā ar dotācijas nolīgumu, dotācijas lēmumu
 vai līgumu par Savienības finansējumu. Neskarot
 iepriekšējos punktus, sadarbības nolīgumi ar trešām
 valstīm un starptautiskām organizācijām un dotāciju
 nolīgumi, dotāciju lēmumi un līgumi, kas radušies,
 īstenojot šo regulu, nepārprotami pilnvaro Komisiju, Revīzijas
 palātu un OLAF veikt šādas revīzijas, klātienes
 pārbaudes un inspekcijas.
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 ·
 Esošās budžeta izdevumu pozīcijas
 Sarindotas pa daudzgadu finanšu shēmas izdevumu kategorijām un budžeta
 pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Apraksts..........] || dif./nedif. ([34]) || no EBTA[35] valstīm || no kandidāt-valstīm[36] || no trešām valstīm || Finanšu regulas 18. panta 1. punkta aa) apakšpunkta nozīmē
 1 || || dif. || NĒ || JĀ/NĒ* || JĀ || JĀ
 || || || || ||
 ·
 No jauna veidojamās budžeta pozīcijas.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs Pozīcija || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 1 || 08 01 Politikas jomas „Zinātniskā pētniecība” administratīvie izdevumi 08 01 05 01 Izdevumi saistībā ar zinātniskās pētniecības personālu 08 01 05 02 Zinātniskās pētniecības ārštata darbinieki 08 01 05 03 Citi pārvaldības izdevumi zinātniskai pētniecībai 10 01 Politikas jomas „Tiešā pētniecība” administratīvie izdevumi 10 01 05 Atbalsta izdevumi politikas jomas „Tiešā pētniecība” darbībām 10 01 05 01 Izdevumi saistībā ar pētniecības personālu 10 01 05 02 Pētniecības ārštata darbinieki 10 01 05 03 Citi pārvaldības izdevumi pētniecībai 10 01 05 04 - Pētniecības infrastruktūras 08 03 02 01 Euratom kodolsintēzes enerģija 08 03 02 02 Euratom — kodola skaldīšana un radiācijaizsardzība 08 04 01 Apropriācijas, kas uzkrātas no trešo pušu iemaksām zinātniskajai pētniecībai un tehnoloģiju izstrādei 10 03 Apropriācijas tieši finansētai zinātniskajai pētniecībai — Euratom 10 03 01 Kopīgā pētniecības centra (JRC) darbības kodolenerģētikā 10 03 02 Apropriācijas, kas uzkrātas no trešo personu iemaksām || Nedif. || NĒ || JĀ/NĒ || JĀ || NĒ
 * Apspriešanās ar
 Turciju par asociācijas nolīgumiem kodolpētniecības
 jomā turpinās.
 JRC pieprasa jaunu budžeta pozīciju
 ieguldījumiem infrastruktūrā. Lielākā
 daļa JRC ēku ir būvētas 60. un 70. gados un
 neatbilst mūsdienu prasībām. Līdz ar to ir vajadzīgas
 jaunas ēkas un esošās infrastruktūras modernizācija, lai
 izpildītu JRC daudzgadu darba programmu atbilstīgi ES
 drošības un aizsardzības standartiem, kā arī ES/20/20/20
 vides mērķiem. JRC ir izveidojis savu "Infrastruktūras
 attīstības plānu 2014-2020", kurā apzinātas
 ieguldījumu vajadzības līdz 2020. gadam visiem JRC
 objektiem, kas ir atspoguļotas jaunajā ierosinātajā budžeta
 pozīcijā.
 JRC ir Komisijas ĢD, kas ir izvietots piecās dažādās
 valstīs, un tam ir 7 zinātniski institūti piecās ES
 dalībvalstīs: Ispra (Itālijā), Gēla
 (Beļģijā), Petena (Nīderlandē), Karlsrūe
 (Vācijā) un Seviļa (Spānijā). JRC
 pētniecības objektu vidū ir kodoliekārtas un
 visdažādākās unikālās augsti specializētās
 laboratorijas, kam ir jāievēro katras uzņēmējas valsts
 kodolizpētes, vides un drošības noteikumi. Vajadzīgos
 specializētos tehniskos pakalpojumus šo objektu uzturēšanai un
 ekspluatācijai sniedz JRC personāls (ieskaitot drošību un
 aizsardzību, ugunsdzēsību utt.), un tiem nav ekvivalenta citos
 Komisijas dienestos.
 Budžeta
 pozīciju 10.01.05.01 izmanto, lai finansētu ierēdņus, kuri
 ieņem amatus JRC štatos, bet pozīcija 10.01.05.02 aptver
 ārējo personālu ar pagaidu līgumiem (līgumdarbinieki,
 norīkotie valstu eksperti, stipendiāti, stažieri utt.), kas ļauj
 JRC palikt pētniecības avangardā un risināt
 specifiskās vajadzības, kas saistītas ar tā misiju būt
 par Komisijas tieša zinātniskā atbalsta dienestu.
 Šie
 personāla kredīti lielākoties ir domāti to zinātnieku
 un tehniķu finansēšanai, kuri strādā zinātnes
 darbībās, kas īsteno JRC darba programmu. Tīri
 "administratīvā" komponente šajās pozīcijās
 ir relatīvi maza (zem 20 %), kā apstiprināja
 Cilvēkresursu ĢD savā ikgadējā
 "pārmeklēšanas" pasākumā.
 Budžeta
 pozīcija 10.01.05.03 attiecas uz atbalstu tehniskajai
 infrastruktūrai, kas attiecīgi skar vai neskar
 kodolpētniecību. Lielākā daļa šās pozīcijas
 kredītu ir domāta tam, lai 1) nodrošinātu JRC
 institūtu normālu darbību (t. i., uzturēšanu, tehnisko
 aprīkojumu, ūdens/gāzes/elektrības piegādi,
 drošību/drošumu, radiācijaizsardzību, IT, telesakarus, datu
 apstrādi utt.), 2) vienreizējus pasākumus (remontdarbus, esošo
 objektu modernizāciju, atbilstību jauniem standartiem utt.).
 3.2. Paredzamā ietekme uz
 izdevumiem
 3.2.1. Paredzamās ietekmes uz
 izdevumiem kopsavilkums – Netiešā pētniecība pašreizējās
 cenās – miljonos EUR (līdz 3 zīmēm aiz komata)
 Daudzgadu finanšu shēmas izdevumu kategorija: || 1 || Gudra un iekļaujoša izaugsme
 Netiešā pētniecība || || || gads || gads || gads || gads || gads || gads || KOPĀ
  Darbības apropriācijas || 2014 || 2015 || 2016 || 2017 || 2018 || > 2018 ||
 Budžeta pozīcijas numurs: 08 03 02 kopā || Saistības || (1) || 159.641 || 171.785 || 184.350 || 197.350 || 210.794 || || 923.920
 Maksājumi || (2) || 100.131 || 125.934 || 152.733 || 162.535 || 196.821 || 185.766 || 923.920
 Budžeta pozīcijas numurs: 08 03 02 01 Budžeta pozīcijas numurs: 08 03 02 02 || Saistības || (1) || 108.073 || 116.201 || 124.612 || 133.312 || 142.309 || || 624.507
 Maksājumi || (2) || 80.065 || 94.967 || 104.867 || 107.771 || 128.659 || 108.178 || 624.507
 Saistības || (1) || 51.568 || 55.584 || 59.739 || 64.038 || 68.485 || || 299.414
 Maksājumi || (2) || 20.066 || 30.967 || 47.867 || 54.764 || 68.162 || 77.589 || 299.415
 Administratīvās apropriācijas, kas tiek finansētas no Euratom programmas piešķīruma[37] 08 01 05 01 Izdevumi saistībā ar zinātniskās pētniecības personālu 08 01 05 02 Zinātniskās pētniecības ārštata darbinieki 08 01 05 03 Citi pārvaldības izdevumi zinātniskai pētniecībai || 17.780 2.240 7.007 || 18.136 2.285 7.147 || 18.498 2.330 7.290 || 18.868 2.377 7.436 || 19.246 2.425 7.585 || || 92.529 11.657 36.465
 Budžeta pozīcijas numurs: 08 01 05 || || (3) || 27.027 || 27.568 || 28.119 || 28.681 || 29.255 || || 140.650
 KOPĀ — Pētniecības un inovācijas ĢD apropriācijas || Saistības || =1+1a +3 || 186.668 || 199.353 || 212.469 || 226.031 || 240.049 || || 1064.570
 Maksājumi || =2+2a+3 || 127.158 || 153.502 || 180.852 || 191.216 || 226.076 || 185.766 || 1064.570
  KOPĀ — Darbības apropriācijas || Saistības || (4) || 159.641 || 171.785 || 184.350 || 197.350 || 210.794 || || 923.920
 Maksājumi || (5) || 100.131 || 125.934 || 152.733 || 162.350 || 196.821 || 185.766 || 923.920
  KOPĀ — Administratīvās apropriācijas, kas tiek finansētas no Euratom programmas piešķīruma || (6) || 27.027 || 27.568 || 28.119 || 28.681 || 29.255 || 0 || 140.650
 KOPĀ — Daudzgadu finanšu shēmas 1. IZDEVUMU KATEGORIJAS apropriācijas || Saistības || =4+ 6 || 186.668 || 199.353 || 212.469 || 226.031 || 240.049 || || 1064.570
 Maksājumi || =5+ 6 || 127.158 || 153.502 || 180.852 || 191.216 || 226.076 || 185.766 || 1064.570
 Gadījumā, ja priekšlikums/iniciatīva
 ietekmē vairākas izdevumu kategorijas:
 nepiemēro
 Daudzgadu finanšu shēmas izdevumu kategorija: || 5 || Administratīvie izdevumi
 pašreizējās cenās – miljonos EUR
 (līdz 3 zīmēm aiz komata)
 || || || gads 2014 || gads 2015 || 2016. gads || 2017. gads || 2018. gads || KOPĀ
 ĢD: Tiešā pētniecība ||
  Cilvēkresursi || || || || || || 0 ||
  Pārējie administratīvie izdevumi || || || || || || 0 ||
 <....> ĢD KOPĀ || Apropriācijas || || || || || || 0 ||
 KOPĀ — Daudzgadu finanšu shēmas IZDEVUMU KATEGORIJAS apropriācijas || (Saistību summa = maksājumu summa) || || || || || || 0
 pašreizējās cenās – miljonos EUR
 (līdz 3 zīmēm aiz komata)
 || || || 2014 || 2015 || 2016 || 2017 || 2018 || > 2018 || KOPĀ
 KOPĀ — KOPĀ — Daudzgadu finanšu shēmas 1. līdz 5. IZDEVUMU KATEGORIJAS apropriācijas || Saistības || 186.668 || 199.353 || 212.469 || 226.031 || 240.049 || || 1064.570
 Maksājumi || 127.158 || 153.502 || 180.852 || 191.216 || 226.076 || 185.766 || 1064.570
 3.2.1. Paredzamās ietekmes uz
 izdevumiem kopsavilkums – Tiešā pētniecība
 pašreizējās
 cenās – miljonos EUR (līdz 3 zīmēm aiz komata)
 Daudzgadu finanšu shēmas izdevumu kategorija: || 1 || Gudra un iekļaujoša izaugsme
 KPC ĢD (Kopīgā pētniecības centra ģenerāldirektorāts) Tiešā pētniecība || || || gads 2014 || gads 2015 || gads 2016 || gads 2017 || gads 2018 || gads ≥ 2019 || KOPĀ
  Darbības apropriācijas || || || || || || ||
 Budžeta pozīcijas numurs: 10.03 || Saistības || (1a) || 10.457 || 10.666 || 10.879 || 11.097 || 11.319 || 0 || 54.417
 Maksājumi || (2a) || 4.706 || 8.982 || 10.208 || 10.935 || 11.153 || 8.434 || 54.417
 Budžeta pozīcijas numurs: 10.03.01 || Saistības || (1a) || 10.457 || 10.666 || 10879 || 11.097 || 11.319 || 0 || 54.417
 Maksājumi || (2a) || 4.706 || 8.982 || 10.208 || 10.935 || 11.153 || 8.434 || 54.417
 Administratīvās apropriācijas, kas tiek finansētas no Euratom programmas piešķīruma[38] 10 01 05 10 01 05 01 10 01 05 02 10 01 05 03 10 01 05 04 || 126.796 61.598 11.205 38.706 15.286 || 130.284 63.754 11.457 39.481 15.592 || 133.874 65.986 11.715 40.270 15.903 || 137.571 68.295 11.979 41.076 16.222 || 141.377 70.686 12.248 41.897 16.546 || || 669.901 330.319 58.604 201.430 79.549
 KOPĀ — JRC ĢD / tiešajai pētniecībai || Saistības || =1+1a +3 || 137.253 || 140.950 || 144.753 || 148.668 || 152.695 || || 724.319
 Maksājumi || =2+2a+3 || 131.501 || 139.266 || 144.082 || 148.506 || 152.530 || 8.434 || 724.319
  KOPĀ — Darbības apropriācijas || Saistības || (4) || 10.457 || 10.666 || 10.879 || 11.097 || 11.319 || 0 || 54.417
 Maksājumi || (5) || 4.706 || 8.982 || 10.208 || 10.935 || 11.153 || 8.434 || 54.417
  KOPĀ Administratīvās apropriācijas, kas tiek finansētas no piešķīruma Euratom programmai || (6) || 126.796 || 130.284 || 133.874 || 137.571 || 141.377 || 0 || 669.901
 KOPĀ — Daudzgadu finanšu shēmas 1. IZDEVUMU KATEGORIJAS apropriācijas || Saistības || =4+ 6 || 137.253 || 140.950 || 144.753 || 148.668 || 152.695 || 0 || 724.319
 Maksājumi || =5+ 6 || 131.501 || 139.266 || 144.082 || 148.506 || 152.530 || 8.434 || 724.319
 Gadījumā, ja priekšlikums/iniciatīva
 ietekmē vairākas izdevumu kategorijas:
 nepiemēro
 Daudzgadu finanšu shēmas izdevumu kategorija: || 5 || Administratīvie izdevumi
 pašreizējās cenās – miljonos EUR
 (līdz 3 zīmēm aiz komata)
 || || || gads 2014 || gads 2015 || gads 2016 || gads 2017 || gads 2018 || KOPĀ
 ĢD: Tiešā pētniecība ||
  Cilvēkresursi || || || || || ||
  Pārējie administratīvie izdevumi || || || || || ||
 <....> ĢD KOPĀ || Apropriācijas || || || || || ||
 KOPĀ — Daudzgadu finanšu shēmas IZDEVUMU KATEGORIJAS apropriācijas || (Saistību summa = maksājumu summa) || || || || || ||
 pašreizējās cenās – miljonos EUR
 (līdz 3 zīmēm aiz komata)
 || || || gads 2014 || gads 2015 || 2016. gads || 2017. gads || 2018. gads || > 2018 || KOPĀ
 KOPĀ — Daudzgadu finanšu shēmas 1. līdz 5. IZDEVUMU KATEGORIJAS apropriācijas || Saistības || 137.253 || 140.950 || 144.753 || 148.668 || 152.695 || 0 || 724.319
 Maksājumi || 131.501 || 139.266 || 144.082 || 148.506 || 152.530 || 8.434 || 724.319
 Paredzamās ietekmes uz izdevumiem
 kopsavilkums – Netiešā pētniecība + Tiešā
 pētniecība pašreizējās cenās – miljonos EUR
 (līdz 3 zīmēm aiz komata)
 Daudzgadu finanšu shēmas izdevumu kategorija: || 1 || Gudra un iekļaujoša izaugsme
 Kopsavilkums Netiešā pētniecība / Tiešā pētniecība || || || gads || gads || gads || gads || gads || gads || KOPĀ
  Darbības apropriācijas || 2014 || 2015 || 2016 || 2017 || 2018 || > 2018 ||
 Budžeta pozīcijas numurs: 08 03 02 || Saistības || (1) || 159.641 || 171.785 || 184.350 || 197.350 || 210.794 || || 923.920
 Maksājumi || (2) || 100.131 || 125.934 || 152.733 || 162.535 || 196.821 || 185.766 || 923.920
 Budžeta pozīcijas numurs: 10.03 || Saistības || (1a) || 10.457 || 10.666 || 10.879 || 11.097 || 11.319 || 0 || 54.417
 Maksājumi || (2a) || 4.706 || 8.982 || 10.208 || 10.935 || 11.153 || 8.434 || 54.417
 Administratīvās apropriācijas, kas tiek finansētas no Euratom programmas piešķīruma[39] 08 01 05 10 01 05 || 27.027 || 27.568 || 28.119 || 28.681 || 29.255 || 0 || 140.650
 137.252 || 140.950 || 144.753 || 148.669 || 152.696 || 0 0 || 724.320
 Budžeta pozīcijas numurs: 08 01 05 / 10 01 05 || || (3) || 153.822 || 157.852 || 161.992 || 166.253 || 170.632 || || 810.551
 KOPĀ — Pētniecības un inovācijas ĢD tiešajai pētniecībai piešķirtās apropriācijas || Saistības || =1+1a +3 || 323.920 || 340.303 || 357.221 || 374.700 || 392.745 || || 1788.889
 Maksājumi || =2+2a+3 || 258.659 || 292.768 || 324.933 || 339.723 || 378.606 || 194.200 || 1788.889
  KOPĀ — Darbības apropriācijas || Saistības || (4) || 170.098 || 182.451 || 195.229 || 208.447 || 222.113 || || 978.338
 Maksājumi || (5) || 104.837 || 134.916 || 162.941 || 173.470 || 207.974 || 194.200 || 978.338
  KOPĀ — Administratīvās apropriācijas, kas tiek finansētas no piešķīruma Euratom programmas programmām || (6) || 153.822 || 157.852 || 161.992 || 166.253 || 170.632 || || 810.551
 KOPĀ — Daudzgadu finanšu shēmas IZDEVUMU KATEGORIJAS || Saistības || =4+ 6 || 323.920 || 340.303 || 357.221 || 374.700 || 392.745 || || 1788.889
 Maksājumi || =5+ 6 || 258.659 || 292.768 || 324.933 || 339.723 || 378.606 || 194.200 || 1788.889
 Gadījumā, ja priekšlikums/iniciatīva
 ietekmē vairākas izdevumu kategorijas:
  KOPĀ — Darbības apropriācijas || Saistības || (4) || || || || || || ||
 Maksājumi || (5) || || || || || || ||
  KOPĀ — Administratīvās apropriācijas, kas tiek finansētas no Euratom programmas piešķīruma || (6) || || || || || || ||
 KOPĀ — daudzgadu finanšu shēmas 1.-4. IZDEVUMU KATEGORIJAS apropriācijas (Pamatsumma) || Saistības || =4+ 6 || || || || || || ||
 Maksājumi || =5+ 6 || || || || || || ||
 3.2.2. Paredzamā ietekme uz
 darbības apropriācijām
 – ̈ Priekšlikums/iniciatīva
 neparedz darbības apropriāciju izmantošanu
 – X Priekšlikums/iniciatīva paredz darbības apropriāciju
 izmantošanu šādā veidā:
 Saistību apropriācijas miljonos EUR
 (3 zīmes aiz komata)
 Norādīt mērķus un rezultātus ò || ‐{}‐ || || 2014. gads || 2015. gads || 2016. gads || 2017. gads || 2018. gads || KOPĀ
 REZULTĀTI
 Rezultāta veids[40] || Rezultātu vidējās izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Kopējais rezultātu skaits || Kopējās izmaksas
 1.-8. KONKRĒTAIS MĒRĶIS netiešajām darbībām[41] || || || || || ||
 -Rezultāts – EURATOM kodolsintēze || ** || ** || 100 || 108.073 || 100 || 116.201 || 100 || 124.612 || 100 || 133.312 || 100 || 142.309 || 500 || 624.507
 -Rezultāts – EURATOM kodolskaldīšana || || || 25 || 51.568 || 25 || 55.584 || 25 || 59.739 || 25 || 64.038 || 25 || 68.485 || 125 || 299.414
 Starpsumma – 1.-8. konkrētais mērķis netiešajām darbībām || || || || || ||
 1.-5. KONKRĒTAIS MĒRĶIS netiešajām darbībām[42] || || || || || ||
 -Rezultāts – EURATOM tiešā pētniecība – JRC || *** || *** || 150 || 10.457 || 150 || 10.666 || 150 || 10.879 || 150 || 11.097 || 150 || 11.319 || 750 || 54.417
 Starpsumma – 1.-5. konkrētais mērķis tiešajām darbībām || 150 || 10.457 || 150 || 10.666 || 150 || 10.879 || 150 || 11.097 || 150 || 11.319 || 750 || 54.417
 KOPĒJĀS IZMAKSAS || 275 || 170.098 || 275 || 182.451 || 275 || 195.229 || 275 || 208.447 || 275 || 222.113 || 1,375 || 978.338
 (*) aptuveni novērtētais rezultātu
 skaits
 (**) Pētniecības dotācijas
 parastais rezultāts ir pārskats, kurā aprakstīti fakti,
 konstatējumi un rezultāti.
 (***) Rezultāta veids: produkti un
 pakalpojumi ES politikas veidotājiem.
 Rezultāta vidējās izmaksas: katra rezultāta izmaksas ir ļoti
 atšķirīgas. Piemēram, regulārs dokuments (piem.,
 periodiskais biļetens par paredzamo graudu ražu) nav salīdzināms
 ar galīgo pārskatu par apjomīgu un, iespējams, dārgu
 pētījumu, par kuru ievērojamas apropriāciju summas
 dēļ izstrādāts vienots dokuments. Abi ir svarīgi un
 lietderīgi, taču tie kalpo dažādiem mērķiem.
 Norādītās vidējās izmaksas ir tikai matemātisks
 aprēķins, budžetu dalot ar aptuveni novērtēto
 rezultātu skaitu.
 3.2.3. Paredzamā ietekme uz
 administratīvajām apropriācijām
 3.2.3.1. Kopsavilkums
 – ̈ Priekšlikums/iniciatīva
 neparedz administratīvo apropriāciju izmantošanu
 – X Priekšlikums/iniciatīva paredz administratīvo
 apropriāciju izmantošanu šādā veidā:
 Miljonos EUR (3 zīmes aiz komata)
 || gads 2014 || gads 2015 || 2016. gads || 2017. gads || 2018. gads || KOPĀ
 Daudzgadu finanšu shēmas IZDEVUMU KATEGORIJAS || || || || || ||
 Cilvēkresursi || || || || || ||
 Pārējie administratīvie izdevumi || || || || || ||
 Starpsumma — IZDEVUMU KATEGORIJAS || || || || || ||
 || gads 2014 || gads 2015 || 2016. gads || 2017. gads || 2018. gads
 Ārpus daudzgadu finanšu shēmas 5. IZDEVUMU KATEGORIJAS[43] || Netiešā pētniecība || Tiešā pētniecība || Netiešā pētniecība || Tiešā pētniecība || Netiešā pētniecība || Tiešā pētniecība || Netiešā pētniecība || Tiešā pētniecība || Netiešā pētniecība || Tiešā pētniecība
 Cilvēkresursi || 20.020 || 72.803 || 20.421 || 75.211 || 20.828 || 77.701 || 21.245 || 80.274 || 21.671 || 82.934
 Citi administratīvie izdevumi || 7.007 || 53.992 || 7.147 || 55.072 || 7.290 || 56.174 || 7.436 || 57.297 || 7.585 || 58.443
 Starpsumma — Ārpus daudzgadu finanšu shēmas IZDEVUMU KATEGORIJAS || 27.027 || 126.796 || 27.568 || 130.284 || 28.118 || 133.874 || 28.681 || 137.571 || 29.256 || 141.377
 KOPĀ || 27.027 || 126.796 || 27.568 || 130.284 || 28.118 || 133.874 || 28.681 || 137.571 || 29.256 || 141.377
 * Skaitļus
 varētu koriģēt atkarībā no paredzētā
 ārpakalpojumu procesa rezultātiem.
 3.2.3.2. Paredzamās
 cilvēkresursu vajadzības
 –
 ̈ Priekšlikums/iniciatīva
 neparedz cilvēkresursu izmantošanu
 –
 X Priekšlikums/iniciatīva
 paredz cilvēkresursu izmantošanu šādā veidā:
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || gads 2014 || gads 2015 || 2016. gads || 2017. gads || 2018. gads
 ||  Štatu saraksta amata vietas (ierēdņi un pagaidu darbinieki)
 || X 01 01 01 (Galvenā mītne un Komisijas pārstāvniecības) || || || || ||
 || xx 01 01 02 (Delegācijas) || || || || ||
 || 08 01 05 01 (Netiešā pētniecība)* || 140 || 140 || 140 || 140 || 140
 || 10 01 05 01 (Tiešā pētniecība) || 566 || 566 || 566 || 566 || 566
 ||  Ārštata darbinieki (izsakot ar pilnslodzes ekvivalentu FTE)[44]
 || XX 01 02 01 (CA, INT, SNE, ko finansē no vispārīgajām apropriācijām) || || || || ||
 || XX 01 02 02 (CA, INT, JED, LA un SNE delegācijās) || || || || ||
 || 08 01 04 40[45] || - galvenajā mītnē[46] || || || || ||
 || || - delegācijās - ierēdņi un pagaidu darbinieki - CA GFI-IV - SNE || || || || ||
 || 08 01 05 02 (CA, INT, SNE — Netiešā pētniecība)* || 35 || 35 || 35 || 35 || 35
 || 10 01 05 02 (CA, INT, SNE — tiešā pētniecība) || 194 || 194 || 194 || 194 || 194
 || Citas budžeta pozīcijas (precizēt) || || || || ||
 || KOPĀ || 935 || 935 || 935 || 935 || 935
 XX ir attiecīgā
 politikas joma vai budžeta sadaļa.
 * no šīm kopsummām ir izņemti
 ierēdņi, pagaidu darbinieki, kā arī ārštata
 darbinieki, kas vada ITER projektu galvenajā mītnē
 (Briselē). Šie darbinieki ir minēti
 Papildu pētniecības programmā ITER projektam LFS.
 Cilvēkresursu
 vajadzības tiks nodrošinātas, izmantojot attiecīgā ĢD
 darbiniekus, kuri jau ir iesaistīti konkrētās darbības
 pārvaldībā un/vai ir pārgrupēti attiecīgajā ģenerāldirektorātā,
 vajadzības gadījumā izmantojot vadošajam ĢD gada budžeta
 sadales procedūrā piešķirtos papildu resursus un ņemot
 vērā budžeta ierobežojumus.
 Veicamo uzdevumu
 apraksts
 Ierēdņi un pagaidu darbinieki || Uzdevumi, kas izriet no Euratom Pētniecības un mācību programmas (tiešās un netiešās darbības), it sevišķi saistībā ar kodolatkritumu apsaimniekošanu, kodoldrošību un kodolaizsardzības pasākumiem un drošumu. Viņi veiks arī pasākumus, kas vajadzīgi JRC Euratom kodolobjektu ekspluatācijas izbeigšanai
 Ārštata darbinieki
 3.2.4. Saderība ar
 kārtējo daudzgadu finanšu shēmu
 –
 X Priekšlikums/iniciatīva atbilst
 kārtējai daudzgadu finanšu shēmai
 –
 ̈ Pieņemot
 priekšlikumu/iniciatīvu, jāpārplāno attiecīgā
 izdevumu kategorija daudzgadu finanšu shēmā
 – ̈ Pieņemot
 priekšlikumu/iniciatīvu, jāpiemēro elastības instruments
 vai jāpārskata daudzgadu finanšu shēma[47]
 Nav
 / nepiemēro / neattiecas
 3.2.5. Trešo personu iemaksas
 –
 ̈ Priekšlikums/iniciatīva
 neparedz trešo personu līdzfinansējumu
 –
 X Priekšlikums/iniciatīva
 paredz šādu līdzfinansējumu:
 Apropriācijas miljonos EUR (3 zīmes aiz
 komata)
 || gads 2014-2018
 Norādīt līdzfinansētāju || Ar programmu asociētās trešās valstis
 KOPĀ — Līdzfinansējuma apropriācijas* || Pm Trešo personu iemaksas pievienos vēlāk
 Trešo personu
 iemaksas vēl nav noteiktas; tās pievienos vēlāk.
 3.3. Paredzamā ietekme uz
 ieņēmumiem
 –
 ̈ Priekšlikums/iniciatīva
 finansiāli neietekmē ieņēmumus.
 –
 X Priekšlikums/iniciatīva
 finansiāli ietekmē:
 –
 ̈ pašu resursus
 –
 X dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija || Kārtējā budžeta gadā pieejamās apropriācijas || Priekšlikuma/iniciatīvas ietekme[48]
 no 2014. līdz 2018. g.
 6011 pants* 6012. pants* 6013. pants 6031. pants** || || pm pm pm pm
 * Nolīgumi par
 Šveices iemaksām, kā arī iemaksām no JET
 Kopējā fonda vēl nav pabeigti. Pašlaik notiek diskusijas ar
 Turciju par sadarbību kodolpētniecības jomā.
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 08 04 01 Apropriācijas, kas uzkrātas no (ārpus
 Eiropas Ekonomikas zonas) trešo pušu iemaksām zinātniskajai
 pētniecībai, tehnoloģiju izstrādei un inovācijai.
 10 03 02 Apropriācijas, kas uzkrātas no (ārpus
 Eiropas Ekonomikas zonas) trešo pušu iemaksām zinātniskajai
 pētniecībai un tehnoloģiju izstrādei
 Norādīt
 ietekmes uz ieņēmumiem aprēķināšanai izmantoto metodi.
 Dažas
 asociētās valstis var dot papildu finansējumu pamatprogrammai,
 izmantojot asociācijas nolīgumus. Šajos asociācijas
 nolīgumos ir saskaņota aprēķina metode, un tai nav noteikti
 jābūt vienādai visos nolīgumos. Vairumā gadījumu
 aprēķins ir balstīts uz asociētās valsts IKP
 salīdzinājumā ar dalībvalstu kopējo IKP, un šo
 procentuālo daļu piemēro attiecībā uz kopējo
 budžetu.
 [1] Euratom
 līguma 7. pants.
 [2] COM(2011)
 48.
 [3] OV C
 , , . lpp.
 [4] OV C
 , , . lpp.
 [5] OV
 L [...]
 [6] Padomes
 2008. gada 2. decembra secinājumi par prasmju trūkumu
 kodolenerģētikas jomā (15406/08).
 [7] OV L 358,
 16.12.2006., 62. lpp.
 [8] OV
 L 90, 30.03.2007.
 [9] COM(2010) 546 galīgā redakcija, 6.10.2010.
 [10] C(2005) 576 galīgā redakcija, 11.3.2005.
 [11] INI/2010/2079.
 [12] OV
 [...]
 [13] OV L 400, 30.12.2006, 1. lpp.
 [14] OV L [...]
 [15] OV L 107, 30.4.1996, 12. lpp.
 [16] OV L 400, 30.12.2006, 60. lpp.
 [17] OV L 400, 30.12.2006, 404. lpp.
 [18] OV L 400, 30.12.2006, 434. lpp.
 [19] OV L ...
 [20] OV L ...
 [21] OV L ...
 [22] OV L [..]
 [23] OV L [...]
 [24] OV L 177,
 4.7.1984., 25. lpp.
 [25] Oficiālajā
 Vēstnesī nav publicēts.
 [26] OV L 292,
 15.11.1996., 2. lpp.
 [27] OV L 172,
 2.7.2009., 18. lpp.
 [28] OV
 L 199, 19.7.2011., 1. lpp.
 [29] ABM —
 darbībās balstīta pārvaldība; ABB —
 darbībās balstīta budžeta izstrāde.
 [30] Kā
 paredzēts Finanšu regulas 49. panta 6. punkta a) vai
 b) apakšpunktā.
 [31] Skaidrojumus
 par pārvaldības veidiem un atsauces uz Finanšu regulu skatīt BudgWeb
 tīmekļa vietnē: http://www.cc.cec/budg/man/budgmanag/budgmanag_en.html.
 [32] Kā
 minēts Finanšu regulas 185. pantā.
 [33] http://www.trust-researchers.eu/
 [34] Dif.
 — diferencētās apropriācijas; nedif. — nediferencētās
 apropriācijas.
 [35] EBTA —
 Eiropas Brīvās tirdzniecības asociācija.
 [36] Kandidātvalstis
 un attiecīgā gadījumā potenciālās
 kandidātvalstis no Rietumbalkāniem.
 [37] Tehniskais
 un/vai administratīvais atbalsts un ES programmu un/vai darbību
 īstenošanas atbalsta izdevumi (kādreizējās „BA”
 pozīcijas), netiešā pētniecība, tiešā
 pētniecība.
 [38] Tehniskais
 un/vai administratīvais atbalsts un ES programmu un/vai darbību
 īstenošanas atbalsta izdevumi (kādreizējās „BA”
 pozīcijas), netiešā pētniecība, tiešā
 pētniecība.
 [39] Tehniskais
 un/vai administratīvais atbalsts un ES programmu un/vai darbību
 īstenošanas atbalsta izdevumi (kādreizējās „BA”
 pozīcijas), netiešā pētniecība, tiešā
 pētniecība.
 [40] Rezultāti
 ir attiecīgie produkti un pakalpojumi (piemēram, finansēto
 studentu apmaiņas braucienu skaits, uzbūvēto ceļu garums km
 utt.).
 [41] Kā
 norādīts 1.4.2. punktā "Īpašie mērķi
 netiešajām darbībām"
 [42] Kā
 norādīts 1.4.2. punktā "Īpašie mērķi
 netiešajām darbībām"
 [43] Tehniskais
 un/vai administratīvais atbalsts un ES programmu un/vai darbību
 īstenošanas atbalsta izdevumi (kādreizējās „BA”
 pozīcijas), netiešā pētniecība, tiešā
 pētniecība.
 [44] CA
 — līgumdarbinieki, INT — pagaidu darbinieki („Intérimaire”);
 JED — Jeune Expert en Délégation (Jaunākie eksperti
 delegācijās); LA — vietējie darbinieki, SNE — valstu
 norīkotie eksperti.
 [45] Saskaņā
 ar robežlielumiem attiecībā uz ārštata darbiniekiem, ko
 finansē no darbības apropriācijām
 (kādreizējām „BA” pozīcijām).
 [46] Galvenokārt
 struktūrfondiem, Eiropas Lauksaimniecības fondam lauku
 attīstībai (ELFLA) un Eiropas Zivsaimniecības fondam (EZF).
 [47] Sk.
 Iestāžu nolīguma 19. un 24. punktu.
 [48] Norādītajām
 tradicionālo pašu resursu (muitas nodokļi, cukura nodevas)
 summām jābūt neto summām, t. i., bruto summām, no
 kurām atskaitītas iekasēšanas izmaksas 25 %
 apmērā.